				|

		52014PC0666

			Ettepanek: NÕUKOGU OTSUS dokimaksu kohaldamise kohta Prantsusmaa äärepoolseimates piirkondades /* COM/2014/0666 final - 2014/0308 (CNS) */

			   	SELETUSKIRI
1.           ETTEPANEKU TAUST
ELi äärepoolseimate piirkondade suhtes
kohaldatakse Euroopa Liidu toimimise lepingu sätteid. Käibemaksudirektiivi ja
aktsiisidirektiivi reguleerimisalast jäävad Prantsusmaa äärepoolseimad
piirkonnad siiski välja.
Vastavalt ELi toimimise lepingule, eelkõige
selle artiklile 110, ei ole Prantsusmaa äärepoolseimates piirkondades
põhimõtteliselt võimalik erinevalt maksustada kohalikke tooteid ja neid, mis
pärinevad Prantsuse emamaalt, teistest liikmesriikidest või kolmandatest riikidest.
ELi toimimise lepingu artikli 349 (endine EÜ asutamislepingu artikli 299 lõige 2)
alusel on siiski võimalik kehtestada kõnealuste piirkondade suhtes erimeetmed
tulenevalt seal valitsevatest püsivatest ebasoodsatest tingimustest, mis
mõjutavad äärepoolseimate piirkondade sotsiaalset ja majanduslikku olukorda.
Erimeetmed mõjutavad mitut poliitikavaldkonda, sealhulgas maksupoliitikat.
Dokimaks on kaudne maks, mida kohaldatakse
Prantsusmaa äärepoolseimatesse piirkondadesse tarnitavate ja imporditavate
kaupade suhtes. Seda kohaldatakse ühtviisi nii kohapeal kui ka mujal (Prantsuse
emamaal, muudes liikmesriikides või kolmandates riikides) valmistatud toodete
suhtes.
Nõukogu 10. veebruari 2004. aasta
otsusega 2004/162/EÜ (muudetud nõukogu 9. juuni 2008. aasta otsusega 2008/439/EÜ
ja 19. juuli 2011. aasta otsusega 448/2011/EL), mis võeti vastu EÜ
asutamislepingu artikli 299 lõike 2 alusel, lubatakse Prantsusmaal
kuni 1. juulini 2014 vabastada mõned Prantsusmaa äärepoolseimates
piirkondades (välja arvatud Saint Martinis) valmistatud tooted dokimaksust või
seda maksu kõnealuste toodete puhul vähendada. Kõnealuse otsuse lisas on
esitatud toodete loetelu, mille suhtes saab kohaldada maksuvabastust või
-vähendust. Olenevalt tootest ei tohi kohalike ja muude toodete maksumäära
erinevus olla üle 10, 20 või 30 protsendipunkti.
Kõnealuste diferentseeritud maksumäärade
eesmärk on korvata ebasoodsatest tingimustest mõjutatud äärepoolseimate
piirkondade olukorda, mis väljendub suurtes tootmiskuludes ja seega kohalike toodete
kõrges hinnas. Erimeetmete puudumise korral on kohalike toodete
konkurentsivõime väiksem kui väljastpoolt pärit toodete oma, seda isegi
veokulusid arvesse võttes. Seega oleks kohalikku tootmist, millega kaasnevad
suuremad kulud, keeruline säilitada.
Nõukogu 11. märtsi 2014. aasta
otsusega 2014/162/EL kaasati Mayotte alates 1. jaanuarist 2014, mil
Mayotte'ist sai äärepoolseim piirkond, nõukogu otsuse 2004/162/EÜ
kohaldamisalasse ning määrati kindlaks nii tooted, mille suhtes võib kohaldada
erineva määraga dokimaksu, kui ka erinevuse ulatus.
Selleks et komisjon saaks Prantsusmaa
taotlusega seotud uurimise lõpule viia, pikendati nõukogu 12. juuni 2014. aasta
otsusega 378/2014/EL kuue kuu võrra otsuse 2004/162/EÜ kohaldamise lõpptähtaega
(1. juuli 2014 asemel 31. detsember 2014).
Käesoleva ettepaneku eesmärk on kehtestada
dokimaksu õiguslik raamistik ajavahemikuks 1. jaanuarist 2015 kuni 31. detsembrini
2020. Ettepaneku kohaselt pikendatakse otsuse 2004/162/EÜ kohaldamist veel kuue
kuu võrra, et anda Prantsusmaale aega nõukogu uue otsuse ülevõtmiseks
siseriiklikku õigusse, samuti kehtestatakse õiguslik raamistik ajavahemikuks 1. juulist
2015 kuni 31. detsembrini 2020.
2.           HUVITATUD ISIKUTEGA
KONSULTEERIMISE JA MÕJUHINNANGUTE TULEMUSED
Nõukogu 10. veebruari 2004. aasta
otsusega 2004/162/EÜ (muudetud nõukogu 9. juuni 2008. aasta otsusega 2008/439/EÜ,
19. juuli 2011. aasta otsusega 448/2011/EL, 11. märtsi 2014. aasta
otsusega 2014/162/EL ja 12. juuni 2014. aasta otsusega 378/2014/EL)
lubatakse Prantsusmaal kuni 31. detsembrini 2014 vabastada mõned Prantsusmaa
äärepoolseimates piirkondades (välja arvatud Saint Martinis) valmistatud tooted
dokimaksust või seda maksu kõnealuste toodete puhul vähendada. Kõnealuse otsuse
lisas on esitatud toodete loetelu, mille suhtes saab kohaldada maksuvabastust
või -vähendust. Olenevalt tootest ei või kohalike ja muude toodete maksumäära
erinevus olla üle 10, 20 või 30 protsendipunkti.
Otsuses 2004/162/EÜ on esitatud erimeetmete
vastuvõtmise põhjused: kaugus, sõltumine toorainest ja elektrist, vajadus omada
suuremaid varusid, väike kohalik turg, millele lisandub vähearenenud
eksporditegevus jne. Ebasoodsad tingimused põhjustavad kohalike toodete
tootmiskulu ja omahinna suurenemist ja seda, et erimeetmete puudumisel on
kohalikud tooted vähem konkurentsivõimelised kui väljastpoolt pärit tooted,
isegi kui võtta arvesse veokulu Prantsusmaa ülemeredepartemangudesse. Seega on
raskendatud kohaliku tootmise säilitamine. Otsuses 2004/162/EÜ sätestatud
erimeetmete eesmärk on eelkõige tugevdada kohalikku tööstust ja selle
konkurentsivõimet.
Prantsusmaa ametiasutused on seisukohal, et
äärepoolseimaid piirkondi mõjutavad ebasoodsad tingimused ei ole kadunud ning
nad on Euroopa Komisjonilt mitmes kirjas (25. jaanuarist kuni 7. juunini
2013) taotlenud praeguse diferentseeritud maksumäära süsteemiga sarnaneva
süsteemi säilitamist pärast 1. juulit 2014 kuni 31. detsembrini 2020. Prantsusmaa
ametiasutused märgivad, et eelnevalt osutatud ebasoodsad tingimused on alalise
iseloomuga ning otsuse 2004/162/EÜ kohane maksustamiskord võimaldas säilitada
ja mõnel puhul ka arendada kohalikku tööstust; ettevõtjad, kelle suhtes meedet
kohaldati, ei saanud sellest otsest tulu ning toodete import, mille suhtes
diferentseeritud maksumäära kohaldati, on kokkuvõttes jätkuvalt kasvanud.
Selliste toodete loetelu läbivaatamine, mille
suhtes soovivad Prantsusmaa ametiasutused kohaldada diferentseeritud
maksumäära, oli ajamahukas, sest iga toote puhul oli vaja kontrollida, kas
diferentseeritud maksumäär ja selle ulatus on õigustatud, ning tagada, et
diferentseeritud maksumäär ei õõnesta ELi õiguskorra, sealhulgas siseturu ja
ühise poliitika terviklikkust ega sidusust.
See töö kestis väga pikalt, kuna asjaomaste
toodete arv on suur (mitusada) ja nende turgude struktuuri käsitlev teave
mahukas: kas toimub kohalik tootmine; kas toimub märkimisväärne import
(Prantsuse emamaalt ja muudest liikmesriikidest), mis võib ohustada kohaliku
tootmise säilimist; kas kohaliku tootmise puhul esineb monopol või peaaegu
monopol, kas võrreldes imporditud toodetega kohalike toodete positsiooni
kahjustavad tootmise lisakulud on õigustatud, diferentseeritud maksumäära ja
ELi muu poliitika kokkusobivuse kontroll.
Kuna kohalikke tooteid dokimaksuga ei
maksustata, ei ole neid vaja kanda selliste toodete loetellu, mille suhtes
kohaldatakse diferentseeritud maksumäära. Üldiselt püüti kohapeal
valmistatavate toodete määratlemisel leida nende jaoks kõige täpsem vaste
kombineeritud nomenklatuuri rubriikide hulgast. Kuid teatavate juhtumite korral
ja toodete puhul, mis kuuluvad selliseid tooteid hõlmavasse kehtivasse
loetelusse, mille suhtes võib kohaldada diferentseeritud maksumäära, jäädi
kombineeritud nomenklatuuri neljakohaliste rubriigikoodide juurde, sest
täpsemate rubriikide määratlemine ei olnud võimalik. Selliste juhtumite korral
on võimalik, et välja valitud neljakohaliste rubriigikoodide alla kuuluvad ka
tooted, mida kohalikud ettevõtjad ei valmista.
Selleks et hinnata tootmise lisakulusid, mida
diferentseeritud maksumääraga soovitakse kompenseerida, esitasid Prantsusmaa
ametiasutused iga toote või tooterühma (kui mitme toote tootmiskulud olid
sarnased) kohta kohalike ettevõtete lisakulude hinnangu, mis hõlmas olenevalt
juhtumist järgmisi kulusid: tarnekulud, palgad, suuremad energiakulud,
suuremast laovarust tulenevad rahalised kulud, suuremad hoolduskulud,
tootmisseadmete alakoormatus, suuremad rahastamiskulud. On kindlaks tehtud, et
arvutatud lisakulud ei olnud väiksemad, kui Prantsusmaa ametiasutuste taotletud
diferentseeritud maksumäär.
Sarnaselt nõukogu otsusele 2004/162/EÜ on
nõukogu otsuse ettepanekuga ette nähtud lubada Prantsusmaal kohaldada kuni 31. detsembrini
2020 dokimaksuvabastust või -vähendamist teatavate toodete puhul, mis on
valmistatud Prantsusmaa äärepoolseimates piirkondades (välja arvatud Saint
Martin). Kõnealuse otsuse lisas on esitatud toodete loetelu, mille suhtes saab
kohaldada maksuvabastust või -vähendust. Olenevalt tootest ei või kohalike ja
muude toodete maksumäära erinevus olla üle 10, 20 või 30 protsendipunkti. Lisa
A osas on loetletud tooted, mille maksumäära erinevus ei tohi ületada 10 protsendipunkti,
lisa B osas on loetletud tooted, mille maksumäära erinevus ei tohi ületada
20 protsendipunkti ning lisa C osas on loetletud tooted, mille
maksumäära erinevus ei tohi ületada 30 protsendipunkti.
Lisas loetletud tooted on suures osas samad
kui need, mis on loetletud nõukogu otsuse 2004/162/EÜ lisas. Siiski eemaldati
põhjaliku läbivaatamise käigus mitu toodet, mille kohalik tootmine on
lõpetatud. Samas lisati loetelusse tooted, mida otsuses 2004/162/EÜ ei ole
loetletud, kuid mille kohalikku tootmist on taas alustatud või mille tootmist
on laiendatud. Lisaks on loeteludes teatavad tooted, mille puhul on lubatud
diferentseeritud maksumäära kas suurendatud (toode on paigutatud lisa A osast
selle B ossa) või vähendatud (toode on paigutatud lisa C osast selle
B ossa), et võtta arvesse lisakulude muutumist. Kehtivate sätete kohaselt
on võimalik vabastada dokimaksust kohalikud väiketootjad, kelle aastakäive on
alla 550 000 euro. Prantsusmaa soovis vähendada maksuvabastuse läve 300 000
euroni. Koos dokimaksuvabastuse läve vähendamisega soovis Prantsusmaa
lihtsustada ka selliste ettevõtjate, kelle aastakäive on väiksem kui 300 000
eurot, maksuvabastuse tingimusi. Kavandatud õigusakti kohaselt ei kohaldata
dokimaksu ettevõtjate suhtes, kelle aastakäive on kõnealusest lävest madalam.
Vastukaaluna ei saaks need ettevõtjad maha arvata eelmise tootmistsükli suhtes
kohaldatud dokimaksu. Kõnealune säte sarnaneb seega väikeettevõtetele
käibemaksu osas kehtiva erikorraga, mis on sätestatud 28. novembri 2006. aasta
käibemaksudirektiivi 2006/112/EÜ artiklis 282 ja sellele järgnevates
artiklites. Kõnealust korda ei ole põhjust kritiseerida. Seega on Prantsusmaal
kavas kohaldada ettepaneku artiklis 1 osutatud maksust vabastamist või
selle vähendamist kõikide ettevõtjate suhtes, kelle aastakäive on 300 000
eurot või suurem.
Kooskõla tagamiseks põllumajanduspoliitika
eeskirjadega on välistatud diferentseeritud maksumäärade kohaldamine
toiduainete puhul, millele antakse abi Euroopa Parlamendi ja nõukogu 13. märtsi
2013. aasta määruse (EL) nr 228/2013 (millega kehtestatakse
põllumajanduse erimeetmed liidu äärepoolseimate piirkondade jaoks)
III peatüki alusel ning millele laieneb eelkõige tarnimise erikord. Selle
meetme eesmärk on vältida, et erikorra raames põllumajandusele antava
finantsabi mõju kaoks või väheneks seetõttu, et subsideeritud toodetele
kehtestatakse kõrgem dokimaksumäär. Seepärast on Prantsusmaa ametiasutused
andnud oma nõusoleku, et selliste toodete loeteludest, mille puhul võib
kohaldada diferentseeritud maksumäära, kõrvaldatakse kõik tooted, mille suhtes
taotletakse 2015. aastal tarnimise erikorra kohaldamist.
Ülemeredepartemangude sotsiaalse ja
majandusliku arengu edendamise eesmärke, mis on juba sätestatud otsuses 2004/162/EÜ,
kinnitavad maksu eesmärgiga seotud nõuded. Õiguslik kohustus on mitte lisada
sellest maksust saadavat tulu ülemeredepartemangude majandusliku ja
maksusüsteemi vahenditesse ning eraldada see majandusliku ja sotsiaalse arengu
strateegiale, mis hõlmab abi kohalike meetmete edendamiseks.
Ettepaneku kohaselt on kavas pikendada otsuse 2004/162/EÜ
kehtivusaega taas kuue kuu võrra kuni 30. juunini 2015. See annab
Prantsusmaale aega, et võtta nõukogu uue otsuse sätted üle oma siseriiklikku
õigusesse.
Uute sätete kehtivusajaks on kehtestatud viis
aastat ja kuus kuud. Siiski tuleb nende tulemusi hinnata. Prantsusmaa
ametiasutused peavad seetõttu esitama komisjonile hiljemalt 31. detsembriks
2017 aruande maksustamiskorra kohaldamise kohta, et hinnata võetud meetmete
mõju ning nende panust kohaliku majandustegevuse edendamisse või säilitamisse,
pidades silmas äärepoolseimaid alasid mõjutavaid ebasoodsaid tingimusi, ning
kontrollida, et Prantsusmaa poolt kohalikele toodetele antud maksusoodustused
on jätkuvalt vajalikud ja proportsionaalsed. Selle aruande põhjal esitab
komisjon nõukogule aruande ja vajaduse korral ettepaneku käesoleva otsuse
muutmiseks, et võtta arvesse tehtud järeldusi.
Õigusliku vaakumi vältimiseks kohaldatakse
käesolevat otsust alates 1. juulist 2015.
Nõukogu otsus ei piira ELi toimimise lepingu
artiklite 107 ja 108 võimalikku kohaldamist.
3.           ETTEPANEKU ÕIGUSLIK KÜLG
Kavandatud
meetmete kokkuvõte
Prantsusmaal
lubatakse vabastada Prantsusmaa äärepoolseimates piirkondades Guadeloupe´is,
Guajaanas, Martinique´is, Mayotte'is ja Réunionis valmistatud teatavad tooted
dokimaksust või maksu kõnealuste toodete puhul vähendada.
Õiguslik alus
Euroopa Liidu
toimimise lepingu artikkel 349.
Subsidiaarsuse
põhimõte
Üksnes nõukogul on
volitus võtta ELi toimimise lepingu artikli 349 alusel vastu erimeetmeid
äärepoolseimate piirkondade suhtes, et muuta aluslepingute, kaasa arvatud ühise
poliitika kohaldamist nendes piirkondades tulenevalt seal valitsevatest
püsivatest ebasoodsatest tingimustest, mis mõjutavad äärepoolseimate
piirkondade sotsiaalset ja majanduslikku olukorda.
Seepärast on
ettepanek kooskõlas subsidiaarsuse põhimõttega.
Proportsionaalsuse
põhimõte
Ettepanek on
proportsionaalsuse põhimõttega kooskõlas järgmistel põhjustel.
Ettepanek puudutab
üksnes tooteid, mille kohta on esitatud tõendid, et kohaliku tootmisega
kaasnevad lisakulud.
Samuti piirdub iga
käesoleva ettepanekuga hõlmatud toote jaoks pakutud maksimaalne erinevus
määraga, mis on asjaomase kohaliku tootmise lisakulu arvesse võttes vajalik.
Seega ei ületa Prantsusmaa äärepoolseimatesse piirkondadesse imporditud toodete
maksukoormus määra, mis on vajalik kohapeal valmistatud toodete väiksema
konkurentsivõime kompenseerimiseks.
Õigusakti valik
Kavandatud
õigusakt: nõukogu otsus.
Muud meetmed ei
oleks asjakohased järgmisel põhjusel:
ELi toimimise lepingu artikli 349 alusel
tehtavad erandid tehakse nõukogu otsusega.
4.           MÕJU EELARVELE
Ettepanek ei mõjuta seega liidu eelarvet.
2014/0308 (CNS)
Ettepanek:
NÕUKOGU OTSUS
dokimaksu kohaldamise kohta Prantsusmaa
äärepoolseimates piirkondades
EUROOPA LIIDU NÕUKOGU,
võttes arvesse Euroopa Liidu toimimise
lepingut, eriti selle artiklit 349,
võttes arvesse Euroopa Komisjoni ettepanekut,
olles edastanud seadusandliku akti eelnõu liikmesriikide
parlamentidele,
võttes arvesse Euroopa Parlamendi arvamust[1],
toimides seadusandliku erimenetluse kohaselt
ning arvestades järgmist:
(1)       Vastavalt ELi toimimise
lepingu sätetele, mida kohaldatakse selliste liidu äärepoolseimate piirkondade
suhtes nagu Prantsusmaa ülemeredepartemangud, ei ole põhimõtteliselt võimalik
maksustada erinevalt kohalikke tooteid ja neid, mis pärinevad Prantsuse
emamaalt või teistest liikmesriikidest. ELi toimimise lepingu artikli 349
alusel on siiski võimalik kehtestada kõnealuste piirkondade suhtes erimeetmed
tulenevalt seal valitsevatest püsivatest ebasoodsatest tingimustest, mis
mõjutavad äärepoolseimate piirkondade sotsiaalset ja majanduslikku olukorda.
(2)       Erimeetmed tuleks seega võtta
selleks, et sätestada ELi toimimise lepingu kohaldamise tingimused nendes
piirkondades. Erimeetmete puhul tuleb arvesse võtta nende piirkondade eripära
ja piiranguid, kahjustamata sealjuures ühenduse õiguskorra terviklikkust ja
ühtsust, sealhulgas siseturgu ja ühist poliitikat. ELi toimimise lepingu
artiklis 349 on esitatud liidu äärepoolseimaid alasid mõjutavad ebasoodsad
tingimused: kaugus, sõltumine toorainest ja elektrist, vajadus omada suuremaid
varusid, väike kohalik turg, millele lisandub vähearenenud eksporditegevus jne.
Ebasoodsad tingimused põhjustavad kohalike toodete tootmiskulu ja omahinna
suurenemist ja seda, et erimeetmete puudumisel on nad vähem
konkurentsivõimelised kui väljastpoolt pärinevad tooted, isegi kui võtta
arvesse veokulu Prantsusmaa ülemeredepartemangudesse. Seega on raskendatud
kohaliku tootmise säilitamine. Seepärast on vaja võtta erimeetmeid, et
tugevdada kohalikku tööstust ja parandada selle konkurentsivõimet. Kohapeal
valmistatud toodete konkurentsivõime taastamiseks on Prantsusmaal nõukogu
otsuse 2004/162/EÜ kohaselt lubatud kohaldada kuni 31. detsembrini 2014
dokimaksuvabastusi või -vähendusi teatavatele toodetele, mis on valmistatud
äärepoolseimates piirkondades Guadeloupe´is, Guajaanas, Martinique´is ja
Réunionis ning pärast 1. jaanuari 2014 Mayotte'is. Kõnealuse otsuse lisas
on esitatud toodete loetelu, mille suhtes saab kohaldada maksuvabastust või
-vähendust. Olenevalt tootest ei või kohalike ja muude toodete maksumäära
erinevus olla üle 10, 20 või 30 protsendipunkti.
(3)       Prantsusmaa taotles otsusega 2004/162/EÜ
sarnaste sätete kohaldamise jätkamist pärast 1. jaanuari 2015. Prantsusmaa
märgib, et eelnevalt osutatud ebasoodsad tingimused on alalise iseloomuga ning
otsuse 2004/162/EÜ kohane maksustamiskord võimaldas säilitada ja mõnel puhul ka
arendada kohalikku tööstust; ettevõtjad, kelle suhtes meedet kohaldati, ei
saanud sellest otsest tulu ning toodete import, mille suhtes diferentseeritud
maksumäära kohaldati, on kokkuvõttes jätkuvalt kasvanud.
(4)       Sellega seoses on Prantsusmaa
edastanud komisjonile kõigi asjaomaste äärepoolseimate piirkondade
Guadeloupe'i, Guajaana, Martinique'i, Mayotte'i ja Réunioni kohta viis erinevat
loetelu toodetest, mille suhtes on kavas kohaldada 10, 20 või 30
protsendipunkti võrra erinevaid maksumäärasid, olenevalt sellest, kas tooted on
valmistatud kohapeal või mitte. Taotlus ei hõlma Prantsusmaa äärepoolseimat
piirkonda Saint Martini.
(5)       Käesoleva otsusega
rakendatakse ELi toimimise lepingu artikli 349 sätteid ja antakse
Prantsusmaale luba kohaldada diferentseeritud maksumäära toodetele, mille kohta
on esiteks tõendatud, et tooted valmistatakse kohapeal, teiseks, et toimub
märkimisväärne import (sealhulgas nii Prantsuse emamaalt kui ka teistest
liikmesriikidest), mis võiks ohustada kohaliku tootmise säilimist, ja lõpuks, et
kohaliku tootmisega kaasnevad lisakulud, mis tõstavad kohaliku tootmise
omahinda, võrreldes imporditud toodetega, ja ohustavad kohapeal valmistatud
toodete konkurentsivõimet. Lubatud diferentseeritud maksumäär ei tohi ületada
tõendatud lisakulusid. Nende põhimõtete kohaldamine võimaldab rakendada ELi
toimimise lepingu artikli 349 sätteid ületamata vajalikku määra, loomata
põhjendamatuid soodustusi kohalikule tootmisele ning kahjustamata ühenduse
õiguskorra terviklikkust ja ühtsust ning kaitsta moonutamata konkurentsi
siseturul ja riigiabipoliitikat.
(6)       Selleks et lihtsustada
väikeste ettevõtete kohustusi, kohaldatakse maksust vabastamist või selle
vähendamist kõikide ettevõtjate suhtes, kelle aastakäive on 300 000 eurot
või suurem. Ettevõtjate suhtes, kelle aastakäive on alla selle läve, dokimaksu
ei kohaldata, kuid nad ei saa maha arvata eelmise tootmistsükli suhtes
kohaldatud dokimaksu.
(7)       Vastavuse tagamiseks ühenduse
õigusaktidega on diferentseeritud maksumäära kohaldamine välistatud toiduainete
puhul, millele antakse abi Euroopa Parlamendi ja nõukogu määruse
(EL) nr 228/2013[2]
III lisa alusel. Selle sätte eesmärk on vältida, et erikorra raames
põllumajandusele antava finantsabi mõju kaoks või väheneks seetõttu, et
subsideeritud toodetele kehtestatakse kõrgem dokimaksumäär.
(8)       Ülemeredepartemangude
sotsiaalse ja majandusliku arengu edendamise eesmärke, mis on juba sätestatud
otsuses 2004/162/EÜ, kinnitavad maksu eesmärgiga seotud nõuded. Õiguslik
kohustus on mitte lisada sellest maksust saadavat tulu ülemeredepartemangude
majandusliku ja maksusüsteemi vahenditesse ning eraldada see majandusliku ja
sotsiaalse arengu strateegiale, mis hõlmab abi kohalike meetmete edendamiseks.
(9)       Otsuse 2004/162/EÜ
kehtivusaega on vaja pikendada kuue kuu võrra kuni 30. juunini 2015.
Tähtaja pikendamine võimaldab Prantsusmaal võtta käesolev otsus üle
siseriiklikku õigusesse.
(10)     Maksustamiskorra kestuseks on
kehtestatud viis aastat ja kuus kuud kuni 31. detsembrini 2020, kõnealusel
kuupäeval lõpeb ka kehtivate piirkondlikku abi käsitleva riigiabi juhiste
kohaldamine. Enne on siiski vaja hinnata maksustamiskorra kohaldamise tulemusi.
Prantsusmaa ametiasutused esitavad komisjonile hiljemalt 31. detsembriks 2017
aruande kehtestatud maksustamiskorra kohaldamise kohta, et hinnata võetud
meetmete mõju ning nende panust kohaliku majandustegevuse edendamisse ja
arendamisse, võttes arvesse äärepoolseimaid alasid mõjutavaid ebasoodsaid
tingimusi. Aruande eesmärk on eelkõige kontrollida, et Prantsusmaa poolt
kohapeal valmistatud toodetele antud maksusoodustused ei oleks suuremad, kui
tingimata vajalik ning et need soodustused on endiselt vajalikud ja
proportsionaalsed. Aruanne peab sisaldama analüüsi kehtestatud maksustamiskorra
mõju kohta hinnatasemele Prantsusmaa äärepoolseimates piirkondades. Selle
aruande põhjal esitab komisjon nõukogule aruande ja vajaduse korral ettepaneku
käesoleva otsuse muutmiseks, et võtta arvesse tehtud tähelepanekuid.
(11)     Õigusliku vaakumi vältimiseks
kohaldatakse käesolevat otsust alates 1. juulist 2015.
(12)     Käesolev otsus ei piira ELi
toimimise lepingu artiklite 107 ja 108 võimalikku kohaldamist,
ON VASTU VÕTNUD KÄESOLEVA OTSUSE:
Artikkel 1
1.           Erandina ELi toimimise
lepingu artiklitest 28, 30 ja 110, on Prantsusmaal kuni 31. detsembrini 2020
lubatud kohaldada dokimaksuvabastusi või -vähendusi lisas loetletud toodete
suhtes, kui need on valmistatud Guadeloupe'is, Guajaanas, Martinique'is,
Mayotte'is ja Réunionis, mis on äärepoolseimad piirkonnad ELi toimimise lepingu
artikli 349 tähenduses.
Need maksuvabastused ja -vähendused peavad olema
kooskõlas äärepoolseimate piirkondade majandusliku ja sotsiaalse arengu
strateegiaga, nende puhul tuleb võtta arvesse asjakohast ühenduse raamistikku
ning need peavad aitama edendada kohalikke meetmeid, kuid samas ei tohi need
mõjutada ebasoovitavalt kaubandustingimusi määral, mis oleks vastuolus ühiste
huvidega.
2.           Mujalt kui äärepoolseimatest
piirkondadest pärit sarnastele toodetele kohaldatav maksumäär ei tohi
lõikes 1 osutatud maksuvabastuste või -vähenduste kohaldamise tagajärjel
erineda rohkem, kui:
a) 10 protsendipunkti võrra lisa A osas
loetletud toodete puhul;
b) 20 protsendipunkti võrra lisa B osas
loetletud toodete puhul;
c) 30 protsendipunkti võrra lisa C osas
loetletud toodete puhul.
Prantsusmaa võtab endale kohustuse, et lisas
loetletud toodete suhtes kohaldatavad maksuvabastused või -vähendused ei ületa
protsendimäära, mis on hädavajalik kohaliku majandustegevuse säilitamiseks,
edendamiseks ja arendamiseks.
3.           Prantsusmaa kohaldab kahes
eelnevas lõikes osutatud maksuvabastusi ja -vähendusi ettevõtete suhtes, kelle
aastakäive on kelle aastakäive on 300 000 eurot või suurem. Dokimaksu ei
kohaldata ettevõtjate suhtes, kelle aastakäive on kõnealusest lävest madalam.
Artikkel 2
Prantsusmaa ametiasutused kohaldavad toodetele,
mis on saanud toetust määruse (EL) nr 228/2013 III peatüki kohase
tarnete erikorra raames, sama maksustamiskorda, mida kohaldatakse kohapeal
valmistatud toodetele.
Artikkel 3
Prantsusmaa teavitab komisjoni viivitamata
artiklis 1 nimetatud maksustamiskorrast.
Prantsusmaa ametiasutused esitavad komisjonile
hiljemalt 31. detsembriks 2017 aruande artiklis 1 osutatud
maksustamiskorra kohaldamise kohta, milles kirjeldatakse võetud meetmete mõju
ning nende panust kohaliku majandustegevuse säilitamisse, edendamisse ja
arendamisse, võttes arvesse äärepoolseimaid alasid mõjutavaid ebasoodsaid
tingimusi.
Selle aruande põhjal esitab komisjon nõukogule
aruande ja vajaduse korral ka ettepaneku.
Artikkel 4
Otsuse 2004/162/EÜ (mida on muudetud 12. juuni
2014. aasta otsusega n 378/2014/EL) artikli 1 lõikes 1
asendatakse kuupäev „31. detsembrini 2014” kuupäevaga „30. juunini 2015”.
Artikkel 5
Käesoleva
määruse artikleid 1 ja 3 kohaldatakse alates 1. juulist 2015.
Artiklit 4
kohaldatakse alates 1. jaanuarist 2015.
Artikkel 6
Käesolev otsus
on adresseeritud Prantsuse Vabariigile.
Brüssel,
                                                                       Nõukogu
nimel
                                                                       eesistuja
[1]               ELT C […] , […], lk […].
[2]               Euroopa Parlamendi ja nõukogu määrus (EL) nr 228/2013,
13. märts 2013, millega kehtestatakse põllumajanduse erimeetmed liidu äärepoolseimate
piirkondade jaoks ja tunnistatakse kehtetuks nõukogu määrus (EÜ) nr 247/2006
(ELT L 78, 20.3.2013, lk 23).
LISA
A.
Artikli 1 lõike 2 punktis a osutatud toodete loetelu vastavalt
ühise tollitariifistiku[1]
nomenklatuuri liigitusele.
1. Äärepoolseim piirkond – Guadeloupe
0105 11, 0201, 0203, 0207, 0208, 0305 49 80,
0702, 0705 19, 0706 10 00 10, 0707 00 05, 0709 60 10,
0709 60 99, 1106, 2103 30 90, 2103 90 30, 2209 00 91,
2505, 2712 10 90, 2804, 2806, 2811, 2814, 2853 00 10, 3808,
4407 10, 4407 21 kuni 4407 29, 4407 99, 7003 12 99,
7003 19 90, 7003 20, 8419 19.
2. Äärepoolseim piirkond – Guajaana
0105 11, 0702, 0709 60,
0805, 0807, 1006 20, 1006 30, 2505 10, 2517 10, 3824 50,
3919, 3920 43, 3920 51, 6810 11, 7215, 7606 v.a 7606 91, 9405 60.
3. Äärepoolseim piirkond – Martinique
0105 11, 0105 12, 0105 15, 0201, 0203,
0207, 0208 10, 0209, 0305, 0403 v.a 0403 10, 0405, 0706, 0707, 0709 60,
0709 99, 0710 v.a 0710 90, 0711, 0801 11 kuni 0801 19, 0802 90,
0803, 0804 30, 0804 50, 0805, 0809 10, 0809 40, 0810 30,
0810 90, 0812, 0813, 0910 91, 1102, 1106 20, 1904 10, 1904 20,
2001, 2005 v.a 2005 99, 2103 30, 2103 90, 2104 10, 2505, 2710,
2711, 2712, 2804, 2806, 2811 v.a 2811 21, 2814, 2836, 2853 00 10,
2907, 3204, 3205, 3206, 3207, 3401, 3808, 3820, 4012 11, 4012 12, 4012 19,
4401, 4407 21 kuni 4407 29, 4408, 4409, 4415 20, 4421 90, 4811,
4820, 6306 12, 6306 19, 6306 30, 6902, 6904 10, 7006, 7003 12,
7003 19, 7113 kuni 7117, 7225, 7309, 7310 v.a 7310 21, 7616 91, 7616 99,
8402 90, 8419 19, 8902, 8903 99, 9406.
4. Äärepoolseim piirkond – Mayotte
0407, 0702, 0704 90 90, 0705 19, 0709 99 10,
0707 00 05, 0708 90, 0709 30, 0709 60, 0709 93 10,
0709 99 60, 0714, 0801 11, 0801 12, 0801 19, 0803, 0804 30,
0805 10, 0904 11, 0904 12, 0905, 1806, 2309 90 v.a 2309 90 96,
3925 10 00, 3925 90 80, 3926 90 90, 3926 90 97,
6901, 6902, 9021 21 90.
5. Äärepoolseim piirkond – Réunion
0105 11, 0105 12, 0105 13, 0105 15,
0207, 0208 10, 0208 90 30, 0208 90 98, 0209, 0301, 0302,
0303, 0304, 0305, 0403, 0405 v.a 0405 10, 0406 10, 0406 90, 0407,
0408, 0601, 0602, 0710, 0711 90 10, 0801, 0803, 0804, 0805, 0806, 0807,
0808, 0809, 0810, 0811, 0812, 0813, 0904, 0909 31, 0910 99 99, 1101 00 15,
1106 20, 1108 14, 1604 14, 1604 19, 1604 20, 1701, 1702,
1903, 1904, 2001, 2002 10, 2004 10 10, 2004 10 91, 2004 90 50,
2004 90 98, 2005 10, 2005 20, 2005 40, 2006, 2007 v.a
2007 99 97 10, 2103 20, 2103 90, 2104,
2201, 2309 90 v.a 2309 90 35 ja 2309 90 96 90, 2710 19 81
kuni 2710 19 99, 3211, 3214, 3402, 3403 99, 3505 20, 3506 10,
3808 92, 3808 99, 3809, 3811 90, 3814, 3820, 3824, 3921 11,
3921 13, 3921 90 90, 3925 10, 3926 90, 4009, 4010, 4016,
4407 10, 4409 10, 4409 21, 4409 29, 4415 20, 4421, 4811,
4820, 6306, 6801, 6811 89, 7007 29, 7009 v.a 7009 10, 7312 90,
7314 v.a 7314 20, 7314 39, 7314 41, 7314 49 ja 7314 50,
7606, 8310, 8418 50, 8418 69, 8418 91, 8418 99, 8421 21
kuni 8421 29, 8471 30, 8471 41, 8471 49, 8537, 8706, 8707, 8708,
8902, 8903 99, 9001, 9021 21 90, 9021 29, 9405, 9406, 9506 21,
9506 29, 9619.
B.
Artikli 1 lõike 2 punktis b osutatud toodete loetelu vastavalt
ühise tollitariifistiku nomenklatuuri liigitusele
1. Äärepoolseim piirkond – Guadeloupe
0302, 0306 15, 0306 16, 0306 19, 0307 91,
0307 99, 0403, 0407, 0409, 0807 11, 0807 19 90, 1601, 1602 41 10,
1604 20 10, 1806 31, 1806 32 10, 1806 32 90,
1806 90 31, 1806 90 60, 1901 20, 1902 11, 1902 19,
1905, 2105, 2106, 2201 90, 2202 10, 2202 90, 2207 10, 2208 40,
2309 90 v.a 2309 90 31 30, 2309 90 51 ja 2309 90 96 90,
2523 29, 2828, 3101, 3102 90, 3103 90, 3104 20, 3105 20,
3208, 3209, 3305 10, 3401, 3402, 3406, 3917 v.a 3917 10 10, 3919,
3920, 3923, 3924 10, 3925 10, 3925 30, 3925 90, 3926 90,
4418 10, 4418 20, 4418 90, 4818 10, 4818 20, 4818 30,
4818 90, 4821 10, 4821 90, 4823 40, 4823 61, 4823 69,
4823 70 10, 4910, 4911 10, 6303 12, 6303 91, 6303 92 90,
6303 99 90, 6306 12, 6306 19, 6306 30, 6810 v.a 6810 11 10,
7213 10, 7213 91 10, 7214 20, 7214 99 10, 7308 30,
7308 40, 7308 90 59, 7308 90 98, 7309 00 10,
7310 10, 7310 21 11, 7310 21 19, 7310 29, 7314
v.a 7314 12, 7610 10, 7610 90 90, 7616 99 90, 9001 40,
9404 10, 9404 21, 9406 00 20.
2. Äärepoolseim piirkond – Guajaana
0201, 0203, 0204, 0206 10 95, 0206 10 98,
0206 30, 0206 80 99, 0207 11, 0207 13, 0207 41, 0207 43,
0208 10, 0208 90 10, 0208 90 30, 0209 10 90,
0209 90, 0210 11, 0210 12, 0210 19, 0210 99, 0302, 0303 89,
0304, 0305 39 90, 0305 49 80, 0305 59 80, 0305 69 80,
0306 17, 0403 10, 0406 10, 0406 40, 0406 90, 0901 v.a 0901 90,
1601, 1602, 1604 11 kuni 1604 20, 1605 10 kuni 1605 29, 1605 52
kuni 1605 54, 1905, 2001 90 10, 2001 90 20, 2001 90 40,
2001 90 70, 2001 90 92, 2001 90 97, 2006 00 10,
2006 00 31, 2006 00 35, 2006 00 38 81, 2006 00 38 89,
2006 00 91, 2006 00 99 99, 2008 11, 2008 99
v.a 2008 99 48 19, 2008 99 48 99, 2008 99 49 80,
2103, 2105, 2106 90 98, 2201, 2202, 2208 40, 2309 90 v.a 2309 90 96 90,
2309 90 96 30, 2309 90 31 30, 2309 90 35,
2309 90 43, 2309 90 41 20, 2309 90 41 80
ja 2309 90 51, 2828 90, 3208 90, 3209 10, 3402, 3809 91,
3923 v.a 3923 10, 3923 40 ja 3923 90, 3925, 3926 90, 4201, 4817,
4818, 4819 40, 4819 50, 4819 60, 4820 10, 4821 10, 4823 69,
4823 90 85, 4905 91, 4905 99, 4909, 4910, 4911, 5907, 6109,
6205, 6206, 6306 12, 6306 19, 6307 90 98, 6802 23, 6802 29,
6802 93, 6802 99, 6810 19, 6815, 7006 00 90, 7009, 7210,
7214 20, 7214 99, 7216, 7301, 7306, 7308 10, 7308 30, 7308 90,
7309, 7310 v.a 7310 21 11 ja 7310 21 19, 7314, 7326 90 98,
7411, 7412, 7604, 7607, 7610 10, 7610 90, 7612 10, 7612 90 30,
7612 90 80, 7616 91, 7616 99, 7907, 8211, 8421 21 00 90,
8537 10, 9404 21, 9405 20, 9405 40.
3. Äärepoolseim piirkond – Martinique
0210 11, 0210 12, 0210 19, 0210 20,
0210 99 41, 0210 99 49, 0210 99 51, 0210 99 59,
0302, 0303, 0304, 0306, 0307, 0403 10, 0406 10, 0406 90 50,
0407, 0408 99, 0409, 0601, 0602, 0603, 0604, 0702, 0704 90, 0705, 0710 90,
0807, 0811, 1601, 1602, 1604 20, 1605 10, 1605 21, 1605 62,
1702, 1704 90 61, 1704 90 65, 1704 90 71, 1806, 1902,
2005 99, 2105, 2106, 2201, 2202 10, 2202 90, 2208 40, 2309
v.a 2309 90 96 30, 2517 10, 2523 21, 2523 29, 2811 21,
2828 10, 2828 90, 3101, 3102, 3103, 3104, 3105, 3208, 3209, 3210, 3211,
3212, 3213, 3214, 3215, 3303, 3304, 3305, 3402, 3406, 3917,3919, 3920, 3921 11,
3921 19, 3923 21, 3923 29, 3923 30, 3924, 3925, 3926 10,
3926 30, 3926 90 92, 4418 10, 4418 20, 4418 90, 4818 10,
4818 20, 4818 30, 4818 40, 4818 90, 4819, 4821, 4823, 4902,
4907 00 90, 4909, 4910, 4911 10, 6103, 6104, 6105, 6107, 6109 10,
6109 90 20, 6109 90 90, 6203, 6204, 6205, 6207, 6208, 6805,
6810 11, 6810 19, 6810 91, 6811 81, 6811 82, 7015 10,
7213, 7214, 7217, 7308, 7314, 7610, 8421 21, 8708 21 90, 8708 99 97,
8716 40, 8901 90 10, 9021 21, 9021 29, 9401 30, 9401 51,
9401 59, 9401 69, 9401 71, 9401 79, 9401 90, 9403, 9404 10,
9404 21, 9405 60.
4. Äärepoolseim piirkond – Mayotte
0301, 0302, 0303, 0304, 0305, 4407, 4409, 4414, 4418,
4419, 4420, 4421, 4819, 4821, 4902, 4909, 4910, 4911, 7003, 7005, 7210, 7212 30,
7216 61 90, 7216 91 10, 7301, 7308 30 7312, 7314, 7326 90 98, 7606, 7610 10,
8310, 9401 69, 9401 90 30, 9403 20 80, 9403 40, 9406 00
31, 9406 00 38.
5. Äärepoolseim piirkond – Réunion
0306 11, 0306 16, 0306 17, 0306 21,
0306 26, 0306 27, 0307 11, 0307 19, 0307 59, 0409, 0603,
0604 20 40, 0604 90 91, 0604 90 99, 0709 60, 0901 21,
0901 22, 0910 11, 0910 12, 0910 30, 0910 91 10, 0910 91
90, 1516 20, 1601, 1602, 1605,1704, 1806, 1901, 1902, 1905, 2005 51, 2005 59,
2005 99 10, 2005 99 30, 2005 99 50, 2005 99 80,
2008 v.a 2008 19 19 80, 2008 30 55 90, 2008 40 51 90,
2008 40 59 90, 2008 50 61 90, 2008 60 50 90,
2008 70 61 90, 2008 80 50 90, 2008 97 59 90
ja 2008 99 49 80, 2105, 2106 90, 2208 40, 2309 10,
3208, 3209, 3210, 3212, 3301 12, 3301 13, 3301 24, 3301 29,
3301 30, 3401 11, 3917, 3920, 3921 90 60, 3923, 3925 20, 3925 30,
4012, 4418, 4818 10, 4819 10, 4819 20, 4821, 4823 70, 4823 90,
4909, 4910, 4911 10, 4911 91, 7216 61 10, 7308 v.a 7308 90,
7309, 7310, 7314 20, 7314 39, 7314 41, 7314 49, 7314 50,
7326, 7608, 7610, 7616 91, 7616 99 90, 8419 19, 8528 51,
8528 71, 8528 72, 8528 73, 9401 v.a 9401 10 ja 9401 20,
9403, 9404 10, 9506 99 90.
C.
Artikli 1 lõike 2 punktis c osutatud toodete loetelu vastavalt
ühise tollitariifistiku nomenklatuuri liigitusele
1. Äärepoolseim piirkond – Guadeloupe
0901 21, 0901 22, 1006 30, 1006 40,
1101, 1701, 2007, 2009 v.a 2009 11 99 98, 2009 49 99 90,
2009 79 19 90, 2009 89 69 90, 2009 89 73 90,
2009 89 97 99, 2009 90 59 39 ja 2009 90 59 90,
2208 70[2],
2208 90[3],
7009 91, 7009 92.
2. Äärepoolseim piirkond – Guajaana
1702, 2007, 2009 v.a 2009 11 99 98,
2009 31 19 99, 2009 49 99 90, 2009 89 36 90,
2009 81 99 90 ja 2009 90 98 80, 2203, 2208 70[4], 2208 90[5], 4403 49, 4403 99 95,
4407 22, 4407 29, 4407 99 96, 4409 29 91, 4409 29 99,
4418 10 10, 4418 10 90, 4418 20 10, 4418 20 80,
4418 40, 4418 50, 4418 60, 4418 90, 4420 10, 9403 40 10,
9406 00 11, 9406 00 20, 9406 00 38.
3. Äärepoolseim piirkond – Martinique
0901 21, 0901 22, 1006 30, 1006 40,
1101 00 11, 1101 00 15, 1701, 1901, 1905, 2006 00 10,
2006 00 35, 2006 00 91, 2007 v.a 2007 10 99 15,
2007 99 33 15, ja 2007 99 39 29, 2008 v.a 2008 20
51, 2008 50 61 90, 2008 60 50 10, 2008 80 50 90,
2008 93 93 90, 2008 97 51 90, 2008 97 59 90,
2008 99 48 94, 2008 99 48 99, 2008 99 49 80
ja 2008 99 99 90, 2009 v.a 2009 11 99 96, 2009 11 99 98,
2009 19 98 99, 2009 29 99 90, 2009 39 39 19,
2009 39 39 99, 2009 49 30 91, 2009 49 30 99,
2009 49 91 90, 2009 69 51 10, 2009 79 11 91,
2009 79 11 99, 2009 89 97 99[6], 2009 89 99 99[7] ja 2009 90 59 90[8], 2203, 2204 29, 2205,
2208 70[9],
2208 90[10],
7009 91, 7009 92, 7212 30, 9001 40.
4. Äärepoolseim piirkond – Mayotte
0401, 0403, 0406, 1601, 1602, 1901, 1905, 2105, 2201,
2202, 2203, 3301 29 11, 3301 29 31, 3401, 3402, 9404 29 90.
5. Äärepoolseim piirkond – Réunion
0905 10, 1512 19, 1514 19 90, 1515 29,
2009 v.a 2009 11 99 96, 2009 19 98 99, 2009 29 99 90,
2009 39 31 19, 2009 69 19 10, 2009 69 51 10,
2009 79 19 90, 2009 79 98 20, 2009 89 69 90[11], 2009 89 73 90,
2009 89 97 99[12],
2009 89 99 99[13],
2009 90 51 80 ja 2009 90 59[14], 2202 10, 2202 90,
2203, 2204 21 79, 2204 21 80, 2204 21 83, 2204 21 84,
2204 29 83, 2204 29 84, 2206 00 59, 2206 00 89,
2208 70[15],
2208 90[16],
2402 20, 7113, 7114, 7115, 7117, 7308 90, 9404 21 10, 9404 21 90,
9404 29 10, 9404 29 90.
[1]               Nõukogu 23. juuli
1987. aasta määruse (EMÜ) nr 2658/87 (tariifi- ja
statistikanomenklatuuri ning ühise tollitariifistiku kohta) I lisa (EÜT L 256,
7.9.1987, lk 1), määrust on viimati muudetud komisjoni 4. oktoobri 2013. aasta
rakendusmäärusega (EL) nr 1001/2013 (ELT L 290, 31.10.2013).
[2]               Üksnes rummitooted alamrubriigis 2208 40.
[3]               Üksnes rummitooted alamrubriigis 2208 40.
[4]               Üksnes rummitooted alamrubriigis 2208 40.
[5]               Üksnes rummitooted alamrubriigis 2208 40.
[6]               Kui toote Brixi arv on suurem kui 20.
[7]               Kui toote Brixi arv on suurem kui 20.
[8]               Kui toote Brixi arv on suurem kui 20.
[9]               Üksnes rummitooted alamrubriigis 2208 40.
[10]             Üksnes rummitooted alamrubriigis 2208 40.
[11]             Kui toote Brixi arv on suurem kui 20.
[12]             Kui toote Brixi arv on suurem kui 20.
[13]             Kui toote Brixi arv on suurem kui 20.
[14]             Kui toote Brixi arv on suurem kui 20.
[15]             Üksnes rummitooted alamrubriigis 2208 40.
[16]             Üksnes rummitooted alamrubriigis 2208 40.


Tähtis õiguslik teade

|

52007PC0402

Ettepanek: Nõukogu otsus, millega lubatakse 1507xNK603 (DAS-Ø15Ø7-1xMON-ØØ6Ø3-6) geneetiliselt muundatud maisi sisaldavate, sellest koosnevate või sellest toodetud kaupade turuleviimine vastavalt Euroopa parlamendi ja Nõukogu määrusele (EÜ) nr 1829/2003 (ainult prantsus-, hollandi- ja ingliskeelne tekst on autentsed)  /* KOM/2007/0402 lõplik */

	[pic] | EUROOPA ÜHENDUSTE KOMISJON |Brüssel 11.7.2007KOM(2007) 402 lõplikEttepanek:NÕUKOGU OTSUS,millega lubatakse 1507xNK603 (DAS-Ø15Ø7-1xMON-ØØ6Ø3-6) geneetiliselt muundatud maisi sisaldavate, sellest koosnevate või sellest toodetud kaupade turuleviimine vastavalt Euroopa Parlamendi ja nõukogu määrusele (EÜ) nr 1829/2003(ainult prantsus-, hollandi- ja ingliskeelne tekst on autentsed)(komisjoni esitatud)SELETUSKIRILisatud nõukogu otsuse ettepanek käsitleb 1507xNK603 geneetiliselt muundatud maisi sisaldavat, sellest koosnevat või sellest toodetud toitu ja sööta, mille turuleviimise kohta esitasid äriühing Pioneer Overseas Corporation ja Dow AgroSciences Europe 27. septembril 2004 taotluse Ühendkuningriigi pädevatele asutustele vastavalt määrusele (EÜ) nr 1829/2003 geneetiliselt muundatud toidu ja sööda kohta.Lisatud ettepanek käsitleb ka 1507xNK603 maisi sisaldavate või sellest koosnevate muude toodete turuleviimist muu maisiga samal otstarbel, välja arvatud selle viljelemiseks.Kooskõlas määruse (EÜ) nr 1829/2003 artiklitega 6 ja 18 avaldas Euroopa Toiduohutusamet (edaspidi „toiduohutusamet“) 12. mail 2006 oma heakskiitva arvamuse ja leidis, et on ebatõenäoline, et taotluses kirjeldatud 1507xNK603 maisi sisaldavate, sellest koosnevate või sellest toodetud toodete turuleviimine võiks mõjuda inimeste või loomade tervisele või keskkonnale kahjulikult.[1] Oma arvamuses tegi toiduohutusamet järelduse, et toodete ohutuse toetuseks oli aktsepteeritav kasutada ühekordsete juhtude andmeid ning kaalus kõiki liikmesriikide tõstatatud spetsiifilisi küsimusi ja probleeme pidades aru kõnealuse määruse artikli 6 lõike 4 ja artikli 18 lõike 4 kohaste riiklike pädevate asutustega.Seda arvesse võttes esitati 8. juunil 2007 toiduahela ja loomatervishoiu alalisele komiteele hääletamiseks komisjoni otsuse eelnõu, millega lubatakse 1507xNK603 geneetiliselt muundatud maisi sisaldavate, sellest koosnevate või sellest toodetud toodete viimine ühenduse turule. Komitee oma arvamust ei esitanud: 15 liikmesriiki (214 häält) hääletasid eelnõu poolt, 8 liikmesriiki (83 häält) selle vastu ja 4 liikmesriiki (48 häält) loobusid hääletamisest.Seega peab komisjon vastavalt määruse (EÜ) nr 1829/2003 artikli 35 lõikele 2 ja kooskõlas nõukogu otsuse 1999/468/EÜ (muudetud nõukogu otsusega 2006/512/EÜ) artikliga 5 esitama nõukogule ettepaneku võetavate meetmete kohta ning nõukogu peab kolme kuu jooksul tegema kvalifitseeritud häälteenamusega otsuse ja teavitama Euroopa Parlamenti.Ettepanek:NÕUKOGU OTSUS,millega lubatakse 1507xNK603 (DAS-Ø15Ø7-1xMON-ØØ6Ø3-6) geneetiliselt muundatud maisi sisaldavate, sellest koosnevate või sellest toodetud kaupade turuleviimine vastavalt Euroopa Parlamendi ja nõukogu määrusele (EÜ) nr 1829/2003(ainult prantsus-, hollandi- ja ingliskeelne tekst on autentsed) (EMPs kohaldatav tekst)EUROOPA LIIDU NÕUKOGU,võttes arvesse Euroopa Ühenduse asutamislepingut,võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1829/2003 geneetiliselt muundatud toidu ja sööda kohta,[2] eriti selle artikli 7 lõiget 3 ja artikli 19 lõiget 3,ning arvestades järgmist:(1) Äriühing Pioneer Overseas Corporation esitas 27. septembril 2004 äriühingute Pioneer Overseas Corporation ja Dow AgroSciences Europe nimel Ühendkuningriigi pädevatele asutustele vastavalt määruse (EÜ) nr 1829/2003 artiklitele 5 ja 17 taotluse 1507xNK603 maisi sisaldavate, sellest koosnevate või sellest toodetud toidu, toidu koostisosade ja sööda turuleviimiseks (edaspidi „taotlus“).(2) Taotlus hõlmab ka 1507xNK603 maisi sisaldavate või sellest koosnevate muude toodete turuleviimist muu maisiga samal otstarbel, välja arvatud selle viljelemiseks. Seetõttu hõlmab taotlus vastavalt määruse (EÜ) nr 1829/2003 artikli 5 lõike 5 ja artikli 17 lõike 5 sätetele ka Euroopa Parlamendi ja nõukogu 12. märtsi 2001. aasta direktiivi 2001/18/EÜ (geneetiliselt muundatud organismide tahtliku keskkonda viimise kohta)[3] III ja IV lisas nõutavaid andmeid ja teavet ning direktiivi 2001/18/EÜ II lisas sätestatud põhimõtetele vastavalt läbiviidud riskihindamist käsitlevat teavet ja järeldusi.(3) Kooskõlas määruse (EÜ) nr 1829/2003 artiklitega 6 ja 18 avaldas Euroopa Toiduohutusamet (edaspidi „toiduohutusamet“) 12. mail 2006 oma heakskiitva arvamuse ja leidis, et on ebatõenäoline, et taotluses kirjeldatud 1507xNK603 maisi sisaldavate, sellest koosnevate või sellest toodetud toodete turuleviimine võiks mõjuda inimeste või loomade tervisele või keskkonnale kahjulikult.[4] Oma arvamuses tegi toiduohutusamet järelduse, et toodete ohutuse toetuseks oli aktsepteeritav kasutada ühekordsete juhtude andmeid ning kaalus kõiki liikmesriikide tõstatatud spetsiifilisi küsimusi ja probleeme pidades aru kõnealuse määruse artikli 6 lõike 4 ja artikli 18 lõike 4 kohaste riiklike pädevate asutustega.(4) 2006. aasta oktoobris avaldas toiduohutusamet komisjoni palvel üksikasjaliku selgituse selle kohta, kuidas liikmesriikide pädevate asutuste märkusi arvamuse esitamisel oli arvesse võetud. Toiduohutusamet avaldas lisaks täiendavat teavet erinevate aspektide kohta, mida oli kaalunud ameti geneetiliselt muundatud organismide teaduskomisjon, ning esitas ka põhjuse, miks mõnda konkreetset täiendavat uuringut, nagu näiteks rottide 90-päevast toksikoloogilist uuringut ei peetud vajalikuks.(5) Toiduohutusamet jõudis oma arvamuses järeldusele, et taotlejate esitatud keskkonnaseirekavad, mis koosnesid üldistest järelevalvekavadest, on kooskõlas toodete sihtotstarbega.(6) Neid kaalutlusi arvesse võttes tuleks toodetele luba anda.(7) Igale geneetiliselt muundatud organismile tuleks määrata kordumatu tunnus vastavalt komisjoni 14. jaanuari 2004. aasta määrusele (EÜ) 65/2004, millega luuakse süsteem geneetiliselt muundatud organismide kordumatute tunnuste väljatöötamiseks ja määramiseks[5].(8) Toiduohutusameti koostatud arvamuse alusel ei ole 1507xNK603 maisi sisaldavate, sellest koosnevate või sellest toodetud toidu, toidu koostisosade ja sööda puhul vaja määruse (EÜ) nr 1829/2003 artikli 13 lõikes 1 ja artikli 25 lõikes 2 sätestatud märgistusnõuetele lisaks märgistuse erinõudeid. Et tagada toodete kasutamine käesoleva otsuse kohaselt välja antud loa piires, peab loataotluses käsitletavate, GMOd sisaldava või sellest koosneva sööda ja muude GMOd sisaldavate või sellest koosnevate toodete (va toit ja sööt) märgistusel olema selgelt tähistatud, et kõnelauseid tooteid ei tohi kasutada viljelemiseks.(9) Samuti leiti toiduohutusameti hinnangu järeldustes, et ei ole vaja rakendada määruse (EÜ) nr 1829/2003 artikli 6 lõike 5 punktis e ja artikli 18 lõike 5 punktis e nimetatud turuleviimise, kasutamise ja käitlemise eritingimusi ja kitsendusi, sealhulgas turustamisjärgset järelevalvet ega eritingimusi konkreetsete ökosüsteemide/keskkonna ja/või geograafiliste piirkondade kaitsmiseks.(10) Kogu asjakohane teave toodete lubade kohta tuleks kanda geneetiliselt muundatud toidu ja sööda ühenduse registrisse, mis on sätestatud määruses (EÜ) nr 1829/2003.(11) Euroopa Parlamendi ja nõukogu 22. septembri 2003. aasta määruse (EÜ) nr 1830/2003, (milles käsitletakse geneetiliselt muundatud organismide jälgitavust ja märgistamist, geneetiliselt muundatud organismidest valmistatud toiduainete ja sööda jälgitavust ning millega muudetakse direktiivi 2001/18/EÜ)[6] artikli 4 lõikes 6 on sätestatud GMOd sisaldavate või sellest koosnevate toodete märgistamise nõuded.(12) Käesolevast otsusest tuleb bioloogilise ohutuse teabevõrgustiku kaudu teatada bioloogilise mitmekesisuse konventsiooni Cartagena bioloogilise ohutuse protokolli osalistele vastavalt Euroopa Parlamendi ja nõukogu 15. juuli 2003. aasta määruse (EÜ) nr 1946/2003 (geneetiliselt muundatud organismide piiriülese liikumise kohta) artikli 9 lõikele 1 ja artikli 15 lõike 2 punktile c.(13) toiduahela ja loomatervishoiu alaline komitee ei ole oma eesistuja määratud tähtaja jooksul arvamust esitanud ning seepärast peab käesolevas otsuses sätestatud meetmed võtma vastu nõukogu,ON VASTU VÕTNUD KÄESOLEVA OTSUSE:Artikkel 1 Geneetiliselt muundatud organism ja kordumatu tunnusGeneetiliselt muundatud maisile ( Zea mays L.) 1507xNK603, mis on saadud DAS-Ø15Ø7-1 ja MON-ØØ6Ø3-6 maisi sisaldavate organismide ristamisel, nagu on kirjeldatud käesoleva otsuse lisa punktis b, antakse määruse (EÜ) nr 65/2004 kohaselt kordumatu tunnus DAS-Ø15Ø7-1xMON-ØØ6Ø3-6.Artikkel 2 LubaVastavalt käesolevas otsuses sätestatud tingimustele on määruse (EÜ) nr 1829/2003 artikli 4 lõike 2 ja artikli 16 lõike 2 tähenduses lubatud järgmised tooted:a) DAS-Ø15Ø7-1xMON-ØØ6Ø3-6 maisi sisaldavad, sellest koosnevad või sellest toodetud toidud ja toidu koostisained;b) DAS-Ø15Ø7-1xMON-ØØ6Ø3-6 maisi sisaldav, sellest koosnev või sellest toodetud sööt;c) muud tooted, v.a toit ja sööt, mis sisaldavad DAS-Ø15Ø7-1xMON-ØØ6Ø3-6 maisi või koosnevad sellest ja mida kasutatakse nagu muud maisi, kuid ei viljeleta.Artikkel 3 Märgistamine1. Määruse (EÜ) nr 1829/2003 artikli 13 lõikes 1 ja artikli 25 lõikes 2 ja määruse (EÜ) nr 1830/2003 artikli 4 lõikes 6 sätestatud märgistamise nõuete kohaldamisel on „organismi nimetus” „mais”.2. Artikli 2 punktides b ja c nimetatud DAS-Ø15Ø7-1xMON-ØØ6Ø3-6 maisi sisaldavate või sellest koosnevate toodete märgistusel ja nende toodetega kaasnevatel dokumentidel peavad olema sõnad „ei ole ette nähtud viljelemiseks”.Artikkel 4 Keskkonnamõjude seire1. Loaomanikud tagavad käesoleva otsuse lisa punktis h sätestatud keskkonnamõjude seirekava koostamise ja rakendamise.2. Loaomanikud esitavad komisjonile aastaaruanded seirekavas sätestatud meetmete rakendamise ja tulemuste kohta.Artikkel 5 Ühenduse registerKäesoleva otsuse lisas sisalduv teave kantakse määruse (EÜ) nr 1829/2003 artiklis 28 sätestatud geneetiliselt muundatud toidu ja sööda ühenduse registrisse.Artikkel 6 Loaomanikud1. Loaomanikud on:a) Pioneer Overseas Corporation (Belgia), kes esindab äriühingut Pioneer Hi-Bred International (USA),ningb) Dow AgroSciences Europe Ltd. (Ühendkuningriik), kes esindab äriühingut Mycogen Seeds (USA).2. Mõlemad loaomanikud vastutavad käesoleva otsusega ja määrusega (EÜ) nr 1829/2003 loaomanikele kehtestatud kohustuste täitmise eest.Artikkel 7 KehtivusKäesolevat otsust kohaldatakse kümne aasta jooksul alates selle teatavakstegemise kuupäevast.Artikkel 8 AdressaadidKäesolev otsus on adresseeritud:a) Pioneer Overseas Corporation, Avenue des Arts 44, B-1040 Brüssel, Belgianingb) Dow AgroSciences Europe Ltd., European Development Centre, 3 Milton Park, Abingdon, Oxon OX14 4RN, Ühendkuningriik.Brüssel,Nõukogu nimeleesistujaLISAa) Taotlejad ja loaomanikud:nimi: Pioneer Overseas Corporationaadress: Avenue des Arts 44, B-1040 Brüssel, Belgiajärgmise äriühingu nimel: Pioneer Hi-Bred International, Inc., 7250 NW 62nd Avenue, P. O. Box 552, Johnston, IA 50131-0552, USAningnimi: Dow AgroSciences Europe Ltd.aadress: European Development Centre, 3 Milton Park, Abingdon, Oxon OX14 4RN, Ühendkuningriik,järgmise äriühingu nimel: Mycogen Seeds c/o Dow AgroSciences LLC (9330 Zionsville Road, Indianapolis, IN 46268-1054, USA).b) Toodete nimetus ja kirjeldus:(1) DAS-Ø15Ø7-1xMON-ØØ6Ø3-6 maisi sisaldavad, sellest koosnevad või sellest toodetud toidud ja toidu koostisained;(2) DAS-Ø15Ø7-1xMON-ØØ6Ø3-6 maisi sisaldav, sellest koosnev või sellest toodetud sööt;(3) muud tooted, v.a toit ja sööt, mis sisaldavad DAS-Ø15Ø7-1xMON-ØØ6Ø3-6 maisi või koosnevad sellest ja mida kasutatakse nagu muud maisi, kuid ei viljeleta.Geneetiliselt muundatud mais DAS-Ø15Ø7-1xMON-ØØ6Ø3-6, mida on taotluses kirjeldatud, on toodetud DAS-Ø15Ø7-1 ja MON-ØØ6Ø3-6 maisi sisaldavate organismide ristamisel ja väljendub Cry1-valgus, mis pakub kaitset teatavate liblikaliste taimekahjurite nagu Euroopa varreleediku ( Ostrinia nubilalis ) ja Sesamia sugukonda kuuluvate liikide suhtes, PAT-valgus, mis tagab tolerantsuse herbitsiidi glufosinaatammoonium suhtes, ja CP4 EPSPS-valgus, mis tagab tolerantsuse herbitsiidi glüfosaat suhtes.c) Märgistus:(1) Määruse (EÜ) nr 1829/2003 artikli 13 lõikes 1 ja artikli 25 lõikes 2 ja määruse (EÜ) nr 1830/2003 artikli 4 lõikes 6 sätestatud märgistamise nõuete kohaldamisel on „organismi nimetus” „mais”.(2) Artikli 2 punktides b ja c nimetatud DAS-Ø15Ø7-1xMON-ØØ6Ø3-6 maisi sisaldavate või sellest koosnevate toodete märgistusel ja nende toodetega kaasnevatel dokumentidel peavad olema sõnad „ei ole ette nähtud viljelemiseks”.d) Tuvastusmeetod-  Tekkepõhine reaalajaline kvantitatiivne PCR-meetod geneetiliselt muundatud maisi DAS-Ø15Ø7-1 ja MON-ØØ6Ø3-6 maisi jaoks, mis on valideeritud DAS-Ø15Ø7-1xMON-ØØ6Ø3-6 maisi jaoks.-  Valideerinud määruse (EÜ) nr 1829/2003 alusel asutatud ühenduse tugilabor; avaldatud veebilehel http://gmo-crl.jrc.it/statusofdoss.htm-  Etalonaine: ERM®-BF418 (DAS-Ø15Ø7-1 jaoks) ja ERM®-BF415 (MON-ØØ6Ø3-6 jaoks), mis on kättesaadav Euroopa Komisjoni Teadusuuringute Ühiskeskuse (JRC) kaudu Etalonainete ja Mõõtmiste Instituudis (IRMM) aadressil: http://www.irmm.jrc.be/html/reference_materials_catalogue/index.htm .(e) Kordumatu tunnus:DAS-Ø15Ø7-1xMON-ØØ6Ø3-6(f) Bioloogilise mitmekesisuse konventsiooni Cartagena bioloogilise ohutuse protokolli II lisa alusel nõutav teave:Bioloogilise ohutuse teabevõrgustik, kanne ID: vt [ täidetakse pärast teatavakstegemist ]g) Toodete turuleviimise, kasutamise või käitlemise tingimused või piirangud:Ei ole nõutud.h) SeirekavaDirektiivi 2001/18/EÜ VII lisale vastav keskkonnamõjud seirekava[Link: [ kava on avaldatud Internetis ]i) Turustamisjärgse järelevalve nõuded toidu kasutamisel inimtoidunaEi ole nõutud.Märkus: aja jooksul võib tekkida vajadus muuta linke asjaomastele dokumentidele. Kõnealused muudatused tehakse avalikkusele kättesaadavaks geneetiliselt muundatud toidu ja sööda ühenduse registri uuendamisega. [1] http://www.efsa.europa.eu/en/science/gmo/gm_ff_applications/more_info/650.html[2] ELT L 268, 18.10.2003, lk 1. Määrust on muudetud komisjoni määrusega (EÜ) nr 1981/2006 (ELT L 368, 23.12.2006, lk 99).[3] EÜT L 106, 17.4.2001, lk 1. Direktiivi on viimati muudetud määrusega (EÜ) nr 1830/2003 (ELT L 268, 18.10.2003, lk 24).[4] http://www.efsa.europa.eu/en/science/gmo/gm_ff_applications/more_info/650.html[5] ELT L 10, 16.1.2004, lk 5.[6] ELT L 268, 18.10.2003, lk 24.


Tähtis õiguslik teade

|

52007PC0435

Ettepanek Nõukogu otsus millega muudetakse otsust 2003/77/EÜ, millega kehtestatakse likvideeritava ESTÜ varade ja pärast likvideerimise lõpetamist söe ja terase teadusfondi varade haldamise mitmeaastased finantssuunised  /* KOM/2007/0435 lõplik - CNS 2007/0015 */

	[pic] | EUROOPA ÜHENDUSTE KOMISJON |Brüssel 20.7.2007KOM(2007)435 lõplik2007/0150(CNS)EttepanekNÕUKOGU OTSUSmillega muudetakse otsust 2003/77/EÜ, millega kehtestatakse likvideeritava ESTÜ varade ja pärast likvideerimise lõpetamist söe ja terase teadusfondi varade haldamise mitmeaastased finantssuunised(komisjoni esitatud)SELETUSKIRI ETTEPANEKU TAUST |110 | Ettepaneku põhjused ja eesmärgid Nõukogu otsuse 2003/77/EÜ (edaspidi „finantssuunised”) artiklis 2 on sätestatud, et „komisjon annab finantssuuniste toimimisele ja tõhususele uue hinnangu ja teeb ettepanekud asjakohaste muudatuste tegemiseks” iga viie aasta järel, esimest korda enne 31. detsembrit 2007. Muudatusettepanekud tehakse esimese kõnealuse läbivaatamise tulemusena esimesel viiel tegutsemisaastal saadud kogemuste ja hiljutiste turusuundumuste põhjal. Eesmärk on suurendada finantssuuniste tõhusust, kohandades neid turu arenguga ja selgitades teatavaid põhimõtteid. |120 | Üldine taust Pärast ESTÜ asutamislepingu kehtivuse lõppemist 23. juulil 2002 tehti komisjonile ülesandeks likvideeritava ESTÜ varade ning pärast likvideerimise lõpetamist söe ja terase teadusfondi varade haldamine. Nõukogu otsuses 2003/77/EÜ sätestatud varade jaotuse ja investeeringute piirmäärade põhjal ja eelkõige selleks, et investeerida „võimalikult kasumlikult, kooskõlas suure turvalisuse ja stabiilsuse säilitamisega pikema aja jooksul” (finantssuuniste punkt 3) töötas komisjon välja likvideeritava ESTÜ portfelli investeeringute sihtstruktuuri. Kõnealuse sihtstruktuuri eesmärk on jaotada investeeringud võrdselt kuni 10 aastaks, lubades teatavaid kõikumisi. Ainus erand on varade eraldamine kuni üheks aastaks, mis kahekordistatakse, et tagada likviidsust. See struktuur võeti täielikult kasutusele 2006. aasta lõpus. Kõnealune struktuur võimaldas likvideeritaval ESTÜl omada piisaval määral likviidsust, et täita kõiki eelarvelisi makseid käsitlevaid nõudeid õigel ajal ilma investeerimispositsioonide soovimatu ja suhteliselt kuluka likvideerimiseta. Lubatud investeeringute liigid on sõnaselgelt sätestatud punktis 4. Mitmel juhul on kaalutud investeerimisfondide kasutamist, kuid sellistesse fondidesse investeerimine ei ole seni olnud majanduslikult põhjendatud, võttes arvesse meie konservatiivseid riskikriteeriume, tagasimaksepäeva piirangut ja võlakirjadesse otseinvesteerimise rahalist tõhusust. Komisjon nõuab, et kõik fondi investeeringute liigid vastaksid finantssuunistes sätestatud investeerimise kriteeriumidele. Stabiilne kasum, mis on võrreldav turumääraga, on saavutatud väga väikse riskiga. Liikmesriikidele saadetud kvartaliaruannete kohta ei ole esitatud ühtegi märkust ega küsimust. Finantssuuniste rakendamisel saadud kogemuste põhjal ja hiljutise muutuste tõttu turul on vaja siiski teha finantssuunistes teatavaid väiksemaid muudatusi. Need on suurel määral tehnilist laadi. |130 | Ettepanekus käsitletavas valdkonnas kehtivad õigusnormid 2003/77/EÜ |141 | Kooskõla Euroopa Liidu muude põhimõtete ja eesmärkidega Ei kohaldata. |KONSULTEERIMINE HUVITATUD ISIKUTEGA JA MÕJU HINDAMINE |Konsulteerimine huvitatud isikutega |219 | Ei kohaldata. |Eksperdiarvamuste kogumine ja kasutamine |229 | Välisekspertide arvamusi ei olnud vaja kasutada. |230 | Mõju hindamine Ei kohaldata. Ettepanekus käsitletakse tehnilisi muudatusi kehtivas nõukogu otsuses. |ETTEPANEKU ÕIGUSLIK KÜLG |305 | Kavandatud meetmete kokkuvõte Likvideeritava ESTÜ varade ja pärast likvideerimise lõpetamist söe ja terase teadusfondi varade haldamiseks kehtestatud finantssuunised vaadati läbi nõukogu otsuse 2003/77/EÜ artikli 2 kohaselt. Läbivaatamise tulemusel leiti, et finantssuunistes tuleb teha paar väikest muudatust. Muudatused kajastavad esimesel viiel tegutsemisaastal saadud kogemusi, nende finantsturgude arengut, millel tegutseb likvideeritav ESTÜ, ja üleminekut rahvusvaheliselt tunnustatud raamatupidamiseeskirjade kohaldamisele terves komisjonis. Ettepanekus täpsustatakse mitut mõistet, nimelt võlakirja tagasimaksepäeva mõistet, mida muudetakse nii, et see hõlmaks varaga tagatud väärtpaberite puhul kasutatud mõistet, valitsuse emiteeritud või tagatud väärtpaberite mõistet ja pankade emiteeritud „võlakirjade” mõistet. Müügi- ja tagasiostutehinguid käsitlevad eeskirjad on viidud kooskõlla turustandarditega. Lisaks on selgitatud teatavaid reitingutega seotud sätteid ja pikendatud lubatud tagasimaksetähtaega, et võtta arvesse liikmesriikide muutuvaid emiteerimistingimusi. Likvideeritava ESTÜ raamatupidamine on juba enne olnud tekkepõhine. Nüüdseks on ajakohastatud raamatupidamisarvestust käsitlevad sätted, et kajastada üleminekut rahvusvaheliselt tunnustatud raamatupidamiseeskirjade kohaldamisele terves komisjonis. |310 | Õiguslik alus Euroopa Ühenduse asutamislepingule lisatud ESTÜ asutamislepingu kehtivuse lõppemise finantstagajärgi ning söe ja terase teadusfondi käsitlev protokoll. Nõukogu otsus 2003/76/EÜ. |329 | Subsidiaarsuse põhimõte Ettepanek tehakse ühenduse ainupädevusse kuuluvas valdkonnas. Subsidiaarsuse põhimõtet seetõttu ei kohaldata. |Proportsionaalsuse põhimõte |332 | Ei kohaldata. |Õigusakti valik |341 | Kavandatud õigusaktid: muu. |342 | Muud õigusaktid ei oleks asjakohased järgmis(t)el põhjus(t)el. Algse otsuse muutmiseks tuleb vastu võtta uus otsus. |MÕJU EELARVELE |409 | Ettepanek ei mõjuta ühenduse eelarvet. |TÄIENDAV TEAVE |570 | Ettepaneku üksikasjalik selgitus Nõukogu otsuse 2003/77/EÜ lisa punkt 3. Paljud liikmesriigid müüvad enampakkumisel seda, mida finantsturul käsitatakse „kümneaastaste võrdlusvõlakirjadena”, mille tagasimaksetähtaeg on kuni 10 ja pool aastat, mis võimaldab neil suurendada võlakirjade väärtust ja seega nende likviidsust järgmistel kuudel toimuva täiendava emiteerimise teel. Selleks et oleks võimalik osta kõnealuseid emiteeritud võlakirju ajal, mil see on üldjuhul kõige soodsam, tehakse ettepanek pikendada punkti 3 lõike a punktis iii kehtestatud tagasimaksetähtaega 10 aastalt 10 ja poolele aastale alates võlakirja eest tasumise kuupäevast. Lisaks tehakse ettepanek selgitada, et varaga tagatud väärtpaberitesse, mis on üha olulisem emissiooni liik, saab investeerida „eeldatava tagasimaksetähtaja” alusel. Varaga tagatud väärtpaberid on sellised väärtpaberid, mis on tagatud varaga, näiteks hüpoteekidega või muud liiki nõuetega võlgnike vastu. Tavaliselt jaotatakse neid eri reitingute ja eeldatavate tagasimaksepäevadega osadeks, kusjuures juriidiline tagasimaksepäev sõltub struktuuri aluseks olevatest nõuetest ja üldjuhul on see palju pikem. Kõigi, v.a madalaima reitinguga osade puhul vastab eeldatav tagasimaksepäev tavalisele tagasimaksepäevale ja turuosalised käsitavad seda sellisena. Seetõttu tehakse ettepanek kasutada eeldatavat tagasimaksetähtaega selleks, et kindlaks teha, kas „AAA” või sellega võrdväärse reitinguga ja varaga tagatud väärtpaberid, mida peetakse likvideeritava ESTÜ puhul ainukeseks sobivaks investeeringuks, sobivad investeeringuks ja kohaldada nende tagasimaksetähtaja suhtes sama piirangut kui on ette nähtud teiste võlakirjade puhul, st 10 ja pool aastat. Punkti 3 lõikes b kirjeldatud tagasiostu- ja ostu-tagasimüügitehingutega seoses tehakse ettepanek kaotada edasimüüki keelav nõue, kuna seda saab tõlgendada kui nõuet tagastada füüsiliselt sama(d) võlakiri (võlakirjad), mis ei ole kohane elektrooniliste väärtpaberite puhul. Kõige olulisem on tagada, et tagastatavad väärtpaberid oleksid juriidiliselt ja majanduslikult samaväärsed. Seetõttu lisatakse lause, milles sätestatakse, et likvideeritav ESTÜ peab olema võimeline saama kätte samaväärsed väärtpaberid, mille kohta lisatakse turustandardikohane määratlus. Punkt 4 Tehakse ettepanek piiritleda selgemalt, mis tüüpi emitente võib käsitada riigi maksejõuetuse riskina valitsuse omanduse, valitsusepoolse tagatise või kontrolli kõrge määra tõttu, hoolimata sellest, et emitent ei ole keskvalitsus. Tõlgendus vastab turuosaliste ja turureguleerijate omale ning lisaks kohaldatakse selle suhtes nii punkti 4 lõike a punkti i kui ka ii puhul reitingu miinimumnõudeid. Tehakse ettepanek selgelt märkida, et punkti 4 lõike a punktis iii osutatud rahaliste instrumentide hulka kuuluvad ka võlakirjad. Tehakse ettepanek selgitada, et punkti 4 lõikes b sätestatud emissiooni väärtuse 20%st piirmäära tuleb kohaldada ja kontrollida üksnes ostmise hetkel. Tehakse ettepanek lisada lause, selgitamaks, et komisjon peab asendama investeeringud, mille riskireitingut on alandatud allapoole nõutavaid miinimummäärasid, eeldusel et on võimalik saavutada rahuldavad majanduslikud tingimused. Lisatud on ka lause, selgitamaks, et kui võlakirjale määratud reiting on kõrgem kui emitendil, mis on võimalik tagatud võlakirjade puhul, või emitendil ei ole reitingut, mis on võimalik tagatud võlakirjade ja varaga tagatud väärtpaberite puhul, kohaldatakse võlakirja reitingut. Punkt 6 Euroopa ühenduste üldeelarve suhtes kohaldatavas finantsmääruses (nõukogu määrus (EÜ, Euratom) nr 1605/2002) on sätestatud, et raamatupidamisarvestus peab alates 2005. eelarveaastast olema tekkepõhine (artiklid 125 ja 181[1]). Lisaks sellele on finantsmääruse artiklis 133 sätestatud, et raamatupidamiskorra ja ühtlustatud kontoplaani, mida kohaldatakse kõikides institutsioonides, puhul juhindutakse rahvusvaheliselt tunnustatud avaliku sektori raamatupidamisstandarditest, kuid nendest võib kõrvale kalduda, kui seda õigustab ühenduste tegevuse eripära. Nõukogu otsuse 2003/76/EÜ artikli 3 kohaselt koostab likvideeritav ESTÜ igal aastal ülejäänud ühenduste finantstehingutest eraldi kasumiaruande, bilansi ja finantsaruande likvideerimistoimingute ja investeerimistehingute kohta. Kõnealused raamatupidamisaruanded konsolideerib komisjon igal aastal EÜ asutamislepingu artikli 275 ja finantsmääruse kohaselt. Kuna rahvusvaheliselt tunnustatud raamatupidamisstandardeid on muudetud, siis viide nõukogu direktiividele 78/660/EMÜ ja 86/635/EMÜ on muutunud tarbetuks. Selleks et võtta arvesse oma tegevuse eripära koostab likvideeritav ESTÜ finantsaruande finantsasutustele antud soovituste kohaselt. Seega koostab likvideeritav ESTÜ kasumiaruande, bilansi, omakapitali muutuste aruande, rahavoogude aruande ning raamatupidamise aastaaruande lisad. Punkt 7 Tehakse ettepanek esitada edaspidi aruanded kuue kuu järel. Kuna eelmiste aruannete kohta ei esitatud märkusi ega küsimusi, arvatakse, et kuuekuuline aruandeperiood peaks olema tõhusam nii liikmesriikidele, võimaldades neil pöörata suuremat tähelepanu harvemini esitatavale aruandele, kui ka komisjonile, vähendades viimase halduskulusid. |E-3676 |1.  2007/0150(CNS)EttepanekNÕUKOGU OTSUSmillega muudetakse otsust 2003/77/EÜ, millega kehtestatakse likvideeritava ESTÜ varade ja pärast likvideerimise lõpetamist söe ja terase teadusfondi varade haldamise mitmeaastased finantssuunisedEUROOPA LIIDU NÕUKOGU,võttes arvesse Euroopa Ühenduse asutamislepingut,võttes arvesse Euroopa Ühenduse asutamislepingule lisatud ESTÜ asutamislepingu kehtivuse lõppemise finantstagajärgi ning söe ja terase teadusfondi käsitlevat protokolli,võttes arvesse nõukogu 1. veebruari 2003. aasta otsust 2003/76/EÜ, millega kehtestatakse Euroopa Ühenduse asutamislepingule lisatud ESTÜ asutamislepingu kehtivuse lõppemise finantstagajärgi ning söe ja terase teadusfondi käsitleva protokolli rakendamiseks vajalikud meetmed,[2] eelkõige selle artikli 2 lõiget 2,võttes arvesse komisjoni ettepanekut,[3]võttes arvesse Euroopa Parlamendi arvamust[4]ning arvestades järgmist:2.  Euroopa Ühenduse asutamislepingule lisatud ESTÜ asutamislepingu kehtivuse lõppemise finantstagajärgi ning söe ja terase teadusfondi käsitleva protokolli tähenduses haldab komisjon ESTÜ varasid likvideerimisel ja pärast likvideerimise lõpetamist söe ja terase teadusfondi varasid.3.  Komisjon andis nõukogu 1. veebruari 2003. aasta otsuse 2003/77/EÜ (millega kehtestatakse likvideeritava ESTÜ varade ja pärast likvideerimise lõpetamist söe ja terase teadusfondi varade haldamise mitmeaastased finantssuunised) artikli 2 kohaselt finantssuuniste toimimisele ja tõhususele uue hinnangu.4.  Finantssuuniste esimesel viiel rakendamise aastal saadud kogemused ja finantsturu tavade areng osutavad vajadusele kohandada kõnealuseid suuniseid.5.  Suunistes peaksid kajastuma standardsed turutavad ja mõisted, sh kasutatava tagasimaksetähtaja mõiste, tagasiostulepingute puhul samaväärsete väärtpaberite ning kohaldatava reitingute mõiste.6.  Teatavaid avalik-õiguslikke üksusi, mille suhtes kohaldatakse reitingunõudeid, tuleks investeerimispiirangute kontekstis assimileerida liikmesriikidega või muude riikidega.7.  Suunistes tuleks arvesse võtta muudatusi komisjoni raamatupidamiseeskirjades.8.  Tõhususe suurendamiseks ja halduskulude vähendamiseks tuleks kohandada aruandluse sagedust.9.  Seetõttu tuleks komisjoni otsust 2003/77/EÜ vastavalt muuta,ON VASTU VÕTNUD KÄESOLEVA OTSUSE:Artikkel 1Otsuse 2003/77/EÜ lisa muudetakse järgmiselt.10.  Punkti 3 muudetakse järgmiselt:11.  lõike a punkt iii asendatakse järgmisega:„fikseeritud või kõikuva intressimääraga võlakirjad, mille tagasimaksepäev, või varaga tagatud väärtpaberite puhul eeldatav tagasimaksepäev ei ületa väärtpaberite tähtaja lõpuni jäävat aega, st mitte hiljem kui kümme ja pool aastat pärast võlakirja eest tasumise kuupäeva, eeldusel et need on emiteerinud kinnitatud kategooriasse kuuluv emitent;”12.  lõike b punkt i asendatakse järgmisega:„i) tagasiostulepingud ja ostu-tagasimüügilepingud, eeldusel et osalistel on lubatud selliseid tehinguid teostada ning eeldusel et komisjonile jääb võimalus osta tagasi samaväärsed väärtpaberid, mis ta on müünud pärast lepingus määratud tähtaega. Samaväärsed väärtpaberid i) on emiteeritud sama emitendi poolt, ii) kuuluvad samasse emissiooni ning iii) on sama tüüpi, nimiväärtusega, nimetuse ja väärtusega kui laenatud väärtpaberid, v.a kui kohaldatakse ühismeetmeid või nimiväärtuse ümberhindamist;”13.  Punkti 4 muudetakse järgmiselt:14.  lõike a punktid i kuni iii asendatakse järgmisega:„a) Investeeringute suhtes kehtivad järgmised piirmäärad:i) liikmesriikide või Euroopa Liidu institutsioonide emiteeritud või garanteeritud võlakirjade puhul 250 miljonit eurot liikmesriigi või institutsiooni kohta; piirkondlike või kohalike omavalitsuste või riigi omanduses ja/või kontrolli all olevate äriühingute või institutsioonide emiteeritud või garanteeritud võlakirjade suhtes võib kohaldada asjaomase liikmesriigi kehtestatud piirmäära tingimusel, et nende krediidireiting on vähemalt „AA” või sellega võrdväärne;ii) vähemalt „AA” või sellega võrdväärse krediidireitinguga teiste riiklike laenusaajate, nende piirkondlike või kohalike omavalitsuste või riigi omanduses ja/või kontrolli all olevate äriühingute või institutsioonide või riigiüleste laenusaajate poolt emiteeritud või garanteeritud võlakirjade puhul 100 miljonit eurot emitendi või garantii andja kohta;iii) kinnitatud panga hoiuste ja/või rahaliste instrumentide, sh võlakirjade puhul on piirmääraks väiksem kahest järgmisest suurusest: kas 100 miljonit eurot panga kohta või 5% panga omavahenditest;“15.  lõige b asendatakse järgmisega:„Investeerimine mis tahes üksikvõlakirja emissiooni eespool olevas lõikes a sätestatud piirmäärade kohaselt ei ületa ostmise hetkel 20% selle emissiooni koguväärtusest.”16.  lõikele d lisatakse teine lõik:„Kui komisjon saab teada reitingu miinimumnõuetele mittevastavusest, püüab ta asendada asjaomased investeeringud soodsatel finantstingimustel.”17.  lisatakse järgmine lõige e:„Kui võlakirja reiting on emitendi reitingust kõrgem, või kui emitendil ei ole reitingut, kohaldatakse võlakirja reitingut.”18.  Punkt 6 asendatakse järgmisega:„6. RAAMATUPIDAMISARVESTUSRahaliste vahendite haldamist kajastatakse likvideeritava ESTÜ ja pärast likvideerimise lõpetamist söe- ja terase teadusfondi raamatupidamise aastaaruannetes. Need koostatakse ja esitatakse komisjoni peaarvepidaja poolt vastu võetud EÜ raamatupidamiseeskirjade alusel, võttes arvesse likvideeritava ESTÜ ja pärast likvideerimise lõpetamist söe ja terase teadusfondi varade eripära. Aruanded kinnitab komisjon ja vaatab läbi kontrollikoda. Komisjon kaasab oma aruannete aastaauditite tegemisse välisfirmasid.”19.  Punkti 7 teine lõik asendatakse järgmisega:„Iga kuue kuu järel koostatakse üksikasjalik aruanne käesolevate suuniste alusel tehtud haldusmenetluste kohta ja saadetakse see liikmesriikidele.”Artikkel 2Käesolev otsus jõustub päeval pärast selle avaldamist Euroopa Liidu Teatajas .Artikkel 3Käesolev otsus on adresseeritud liikmesriikidele.Brüssel,Nõukogu nimeleesistuja [1] Enne finantsmääruse artikli 181 muutmist, mis on vastu võetud nõukogu 13. detsembri 2006. aasta määrusega (EÜ, Euratom) nr 1995/2006 (ELT L 390, 30.12.2006, lk 1).[2] ELT L 29, 5.2.2003, lk 22.[3] ELT C , , lk .[4] ELT C , , lk .


Tähtis õiguslik teade

|

52007PC0346

Ettepanek Nõukogu otsus millega lubatakse Euroopa parlamendi ja Nõukogu määruse (EÜ) nr 1829/2003 kohaselt turule viia geneetiliselt muundatud suhkrupeedist H7-1 (KM-ØØØH71-4) toodetud toitu ja sööta (Ainult prantsus-, hollandi- ja saksakeelne tekst on autentsed)  /* KOM/2007/0346 lõplik */

	[pic] | EUROOPA ÜHENDUSTE KOMISJON |Brüssel 25.6.2007KOM(2007) 346 lõplikEttepanekNÕUKOGU OTSUSmillega lubatakse Euroopa Parlamendi ja nõukogu määruse (EÜ) nr 1829/2003 kohaselt turule viia geneetiliselt muundatud suhkrupeedist H7-1 (KM-ØØØH71-4) toodetud toitu ja sööta(Ainult prantsus-, hollandi- ja saksakeelne tekst on autentsed)(komisjoni esitatud)SELETUSKIRILisatud nõukogu otsuse ettepaneku eelnõu käsitleb geneetiliselt muundatud suhkrupeedist H7-1 toodetud toitu või sööta, mille turuleviimiseks esitasid KWS SAAT AG ja Monsanto Europe S.A. taotluse Ühendkuningriigi pädevale asutusele 12. novembril 2004. aastal vastavalt määrusele (EÜ) nr 1829/2003 uuendtoidu ja toidu uuendkoostisosade kohta.Kooskõlas kõnealuse määruse artiklitega 6 ja 18 avaldas Euroopa Toiduohutusamet (EFSA) 20. detsembril 2006 oma heakskiitva arvamuse ja leidis, et on ebatõenäoline, et taotluses kirjeldatud suhkrupeedist H7-1 toodetud toodete turuleviimine võiks mõjuda inimeste või loomade tervisele või keskkonnale kahjulikult, kui neid tooteid kasutatakse kavandatud eemärgil. EFSA kaalus oma arvamuse esitamisel kõiki liikmesriikide tõstatatud konkreetseid küsimusi ja probleeme.Seda kõike arvesse võttes esitati 19. aprillil 2007 toiduahela ja loomatervishoiu alalisele komiteele hääletamiseks komisjoni otsuse eelnõu, millega lubatakse geneetiliselt muundatud suhkrupeedist H7-1 toodetud toidukaupade turuleviimine. Komitee oma arvamust ei esitanud. 16 liikmesriiki (195 häält) hääletasid eelnõu poolt, 9 liikmesriiki (92 häält) selle vastu ja 2 liikmesriiki (58 häält) loobusid hääletamisest.Seega peab komisjon vastavalt määruse (EÜ) nr 1829/2003 artikli 35 lõikele 2 ja kooskõlas nõukogu otsuse 1999/468/EÜ (muudetud nõukogu otsusega 2006/512/EÜ) artikliga 5 esitama nõukogule ettepaneku võetavate meetmete kohta ning nõukogu peab kolme kuu jooksul tegema kvalifitseeritud häälteenamusega otsuse ja teavitama Euroopa Parlamenti.EttepanekNÕUKOGU OTS USmillega lubatakse Euroopa Parlamendi ja nõukogu määruse (EÜ) nr 1829/2003 kohaselt turule viia geneetiliselt muundatud suhkrupeedist H7-1 (KM-ØØØH71-4) toodetud toitu ja sööta(Ainult prantsus-, hollandi- ja saksakeelne tekst on autentsed) (EMPs kohaldatav tekst)EUROOPA LIIDU NÕUKOGU,võttes arvesse Euroopa Ühenduse asutamislepingut,võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1829/2003 geneetiliselt muundatud toidu ja sööda kohta,[1] eriti selle artikli 7 lõiget 3 ja artikli 19 lõiget 3,ning arvestades järgmist:1.  Äriühingud KWS SAAT AG ja Monsanto Europe S.A. Pioneer Overseas Corporation esitasid 12. novembril 2004 Ühendkuningriigi pädevatele asutustele vastavalt määruse (EÜ) nr 1829/2003 artiklitele 5 ja 17 taotluse suhkrupeeti H7-1 sisaldavate, sellest koosnevate või sellest toodetud toidu, toidu koostisosade ja sööda turuleviimiseks (edaspidi „taotlus“).2.  Algselt hõlmas taotlus ka peedi lehti ja peedi töötlemise käigus tekkivaid väikseid juurte osi, mida saab kääritada loomasöödana kasutatava silo tootmiseks. Need tooted, mida ei peeta GMOst toodetud toodeteks, vaid sellest koosnevateks või seda sisaldavateks toodeteks, jätsid taotlejad 14. veebruaril 2006 taotluse algsest kohaldamisalast välja.3.  Kooskõlas kõnealuse määruse artiklitega 6 ja 18 avaldas Euroopa Toiduohutusamet (EFSA) 20. detsembril 2006 oma heakskiitva arvamuse ja leidis, et on ebatõenäoline, et taotluses kirjeldatud suhkrupeedist H7-1 toodetud toodete (edaspidi „tooted“) turuleviimine võiks mõjuda inimeste või loomade tervisele või keskkonnale kahjulikult, kui neid tooteid kasutatakse kavandatud eesmärgil.[2] EFSA kaalus arvamuse esitamisel kõiki liikmesriikide tõstatatud konkreetseid küsimusi ja probleeme.4.  Neid kaalutlusi arvesse võttes tuleks toodetele luba anda.5.  Igale GMOle tuleks määrata kordumatu tunnus vastavalt komisjoni 14. jaanuari 2004. aasta määrusele (EÜ) nr 65/2004, millega luuakse süsteem geneetiliselt muundatud organismide kordumatute tunnuste väljatöötamiseks ja määramiseks.[3]6.  EFSA arvamuse kohaselt ei peeta vajalikuks muid märgistuse erinõudeid, kui määruse (EÜ) nr 1829/2003 artikli 13 lõikes 1 ja artikli 25 lõikes 2 sätestatud nõuded.7.  Samuti ei peeta EFSA arvamuses õigustatuks määruse (EÜ) nr 1829/2003 artikli 6 lõike 5 punktis e ja artikli 18 lõikes 5 nimetatud turuleviimise, kasutamise ja käitlemise eritingimuste ja piirangute, sealhulgas turustamisjärgse järelevalve rakendamist.8.  Asjakohane teave toodete lubade kohta kantakse geneetiliselt muundatud toidu ja sööda ühenduse registrisse, mis on sätestatud määruses (EÜ) nr 1829/2003.9.  Vastavalt määruse (EÜ) nr 1829/2003 artikli 4 lõikele 2 ja artikli 16 lõikele 2 on toodete lubamise tingimused siduvad kõigile tooteid turule viivatele isikutele.10.  Toiduahela ja loomatervishoiu alaline komitee ei ole esitanud oma arvamust,ON VASTU VÕTNUD KÄESOLEVA OTSUSE:Artikkel 1 Geneetiliselt muundatud organism ja kordumatu tunnusGeneetiliselt muundatud suhkrupeedile ( Beta vulgaris subsp. vulgaris ) H7-1, mida on kirjeldatud käesoleva otsuse lisa punktis b, antakse määruse (EÜ) nr 65/2004 kohane kordumatu tunnus KM-ØØØH71-4.Artikkel 2LubaVastavalt käesoleva otsuses ja selle lisas kirjeldatud tingimustele on määruse (EÜ) nr 1829/2003 artikli 4 lõike 2 ja artikli 16 lõike 2 tähenduses lubatud järgmised tooted:a) suhkrupeedist KM-ØØØH71-4 toodetud toidud ja toidu koostisosad;b) suhkrupeedist KM-ØØØH71-4 toodetud sööt.Artikkel 3 MärgistamineMääruse (EÜ) nr 1829/2003 artikli 13 lõikes 1 ja artikli 25 lõikes 2 sätestatud märgistamise erinõuete kohaldamisel on „organismi nimetus“ „suhkrupeet“.Artikkel 4Ühenduse registerKäesoleva otsuse lisas sisalduv teave kantakse määruse (EÜ) nr 1829/2003 artiklis 28 sätestatud geneetiliselt muundatud toidu ja sööda ühenduse registrisse.Artikkel 5Loaomanikud1. Loaomanikud on:a) äriühing KWS SAAT AG (Saksamaa)jab) äriühing Monsanto Europe S.A. (Belgia), kes esindab äriühingut Monsanto Company (Ameerika Ühendriigid).2. Mõlemad loaomanikud vastutavad käesoleva otsuse ja määrusega (EÜ) nr 1829/2003 loaomanikele kehtestatud kohustuste täitmise eest.Artikkel 6KehtivusKäesolevat otsust kohaldatakse kümne aasta jooksul alates selle teatavakstegemise kuupäevast.Artikkel 7AdressaadidKäesolev otsus on adresseeritud:a) Äriühingule KWS SAAT AG (Grimsehlstrasse 31– D 37574 Einbeck – Saksamaa)jab) Äriühingule Monsanto Europe S.A. (Scheldelaan 460, Haven 627 – B 2040 Antwerpen Belgia).Brüssel,Nõukogu nimeleesistujaLISA(a) Taotlejad ja loaomanikud:nimi: KWS SAAT AG.aadress: Grimsehlstrasse 31– D 37574 Einbeck – Saksamaaningnimi: Monsanto Europe S.A.aadress: Scheldelaan 460, Haven 627 – B 2040 Antwerpen – BelgiaMonsanto Company nimel (800 N. Lindbergh Boulevard – St. Louis, Missouri 63167 USA).b) Toodete nimetus ja kirjeldus:(1) suhkrupeedist KM-ØØØH71-4 toodetud toidud ja toidu koostisosad;(2) suhkrupeedist KM-ØØØH71-4 toodetud sööt.Geneetiliselt moondatud suhkrupeet KM-ØØØH71-4, mida on taotluses kirjeldatud, sisaldab CP4 EPSPS valku pärast Agrobacterium sp. tüvest CP4 saadud geeni cp4 epsps lisamist suhkrupeedile ( Beta vulgaris subsp. vulgaris )CP4 (CP4 EPSPS) valk ilmutab taluvust glüfosaate sisaldavate herbitsiidide suhtes.c) Märgistus:Määruse (EÜ) nr 1829/2003 artikli 13 lõikes 1 sätestatud märgistuse erinõuete kohaldamisel on „organismi nimetus“ „suhkrupeet“.d) Tuvastusmeetod-  Tekkepõhine reaalajaline kvantitatiivne PCR-meetod KM-ØØØH71-4 suhkrupeedi jaoks.-  Valideerinud määruse (EÜ) nr 1829/2003 alusel asutatud ühenduse tugilabor; avaldatud veebilehel http://gmo-crl.jrc.it/statusofdoss.htm.-  Etalonaine: ERM®-BF419, mis on kättesaadav Euroopa Komisjoni Teadusuuringute Ühiskeskuse (JRC) kaudu Etalonainete ja Mõõtmiste Instituudist (IRMM) aadressil:http://www.irmm.jrc.be/html/reference_materials_catalogue/index.htm.e) Kordumatu tunnus:KM-ØØØH71-4f) Bioloogilise mitmekesisuse konventsiooni Cartagena bioloogilise ohutuse protokolli II lisa alusel nõutav teave:Ei kohaldata.g) Toodete turuleviimise, kasutamise või käitlemise tingimused või piirangud:Ei ole nõutud.h) SeirekavaEi kohaldata.i) Turustamisjärgse järelevalve nõuded toidu kasutamisel inimtoidunaEi ole nõutud.Märkus: aja jooksul võib tekkida vajadus muuta linke asjaomastele dokumentidele. Kõnealused muudatused tehakse avalikkusele kättesaadavaks geneetiliselt muundatud toidu ja sööda ühenduse registri uuendamisega. [1] ELT L 268, 18.10.2003, lk 1. Määrust on viimati muudetud komisjoni määrusega (ELT L 368, 23.12.2006, lk 99).[2] http://www.efsa.europa.eu/en/science/gmo/gm_ff_applications/more_info/741.html[3] ELT L 10, 16.1.2004, lk 5.


Tähtis õiguslik teade

|

52007PC0397

Ettepanek Nõukogu otsus millega lubatakse 59122 (DAS-59122-7) geneetiliselt muundatud maisi sisaldavate, sellest koosnevate või sellest toodetud kaupade turuleviimist vastavalt Euroopa parlamendi ja Nõukogu määrusele (EÜ) nr 1829/2003 (ainult prantsus-, hollandi- ja ingliskeelne tekst on autentsed)  /* KOM/2007/0397 lõplik */

	[pic] | EUROOPA ÜHENDUSTE KOMISJON |Brüssel 9.7.2007KOM(2007) 397 lõplikEttepanekNÕUKOGU OTSUSmillega lubatakse 59122 (DAS-59122-7) geneetiliselt muundatud maisi sisaldavate, sellest koosnevate või sellest toodetud kaupade turuleviimist vastavalt Euroopa Parlamendi ja nõukogu määrusele (EÜ) nr 1829/2003(ainult prantsus-, hollandi- ja ingliskeelne tekst on autentsed)(komisjoni esitatud)SELETUSKIRILisatud nõukogu otsuse ettepanek käsitleb 59122 geneetiliselt muundatud maisi sisaldavat, sellest koosnevat või sellest toodetud toitu ja sööta, mille turuleviimise kohta esitas äriühing Pioneer Overseas Corporation 24. jaanuaril 2005 taotluse Madalmaade pädevatele asutustele vastavalt määrusele (EÜ) nr 1829/2003 geneetiliselt muundatud toidu ja sööda kohta.Lisatud ettepanek käsitleb ka muude 59122 maisi sisaldavate või sellest koosnevate toodete turuleviimist muu maisiga samal otstarbel, välja arvatud selle viljelemiseks.Kooskõlas määruse (EÜ) nr 1829/2003 artiklitega 6 ja 18 avaldas Euroopa Toiduohutusamet (edaspidi „toiduohutusamet”) 2. aprillil 2007 oma heakskiitva arvamuse ja leidis, et on ebatõenäoline, et taotluses kirjeldatud 59122 maisi sisaldavate, sellest koosnevate või sellest toodetud toodete turuleviimine võiks mõjuda kahjulikult inimeste või loomade tervisele või keskkonnale.[1]Seda arvesse võttes esitati 25. juunil 2007 toiduahela ja loomatervishoiu alalisele komiteele hääletamiseks komisjoni otsuse eelnõu, millega lubatakse 59122 geneetiliselt muundatud maisi sisaldavate, sellest koosnevate või sellest toodetud toodete viimist ühenduse turule. Komitee ei esitanud oma arvamust: 15 liikmesriiki (197 häält) hääletas eelnõu poolt, 7 liikmesriiki (52 häält) selle vastu, 4 liikmesriiki (69 häält) loobus hääletamisest ja 1 liikmesriik (27 häält) ei olnud esindatud.Seega peab komisjon vastavalt määruse (EÜ) nr 1829/2003 artikli 35 lõikele 2 ja kooskõlas nõukogu otsuse 1999/468/EÜ (muudetud nõukogu otsusega 2006/512/EÜ) artikliga 5 esitama nõukogule ettepaneku võetavate meetmete kohta ning nõukogu peab kolme kuu jooksul tegema kvalifitseeritud häälteenamusega otsuse ja teavitama Euroopa Parlamenti.EttepanekNÕUKOGU OTSUSmillega lubatakse 59122 (DAS-59122-7) geneetiliselt muundatud maisi sisaldavate, sellest koosnevate või sellest toodetud kaupade turuleviimist vastavalt Euroopa Parlamendi ja nõukogu määrusele (EÜ) nr 1829/2003(ainult prantsus-, hollandi- ja ingliskeelne tekst on autentsed) (EMPs kohaldatav tekst)EUROOPA LIIDU NÕUKOGU,võttes arvesse Euroopa Ühenduse asutamislepingut,võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1829/2003 geneetiliselt muundatud toidu ja sööda kohta,[2] eriti selle artikli 7 lõiget 3 ja artikli 19 lõiget 3,ning arvestades järgmist:(1) Äriühing Pioneer Overseas Corporation esitas 24. jaanuaril 2005 äriühingute Pioneer Overseas Corporation ja Dow AgroSciences Europe nimel Madalmaade pädevatele asutustele vastavalt määruse (EÜ) nr 1829/2003 artiklitele 5 ja 17 taotluse 59122 maisi sisaldavate, sellest koosnevate või sellest toodetud toidu, toidu koostisosade ja sööda turuleviimiseks (edaspidi „taotlus“).(2) Taotlus hõlmab ka muude 59122 maisi sisaldavate või sellest koosnevate toodete turuleviimist muu maisiga samal otstarbel, välja arvatud selle viljelemise otstarbel. Seetõttu hõlmab taotlus vastavalt määruse (EÜ) nr 1829/2003 artikli 5 lõike 5 ja artikli 17 lõike 5 sätetele ka Euroopa Parlamendi ja nõukogu 12. märtsi 2001. aasta direktiivi 2001/18/EÜ (geneetiliselt muundatud organismide tahtliku keskkonda viimise kohta ja nõukogu direktiivi 90/220/EMÜ kehtetuks tunnistamise kohta)[3] III ja IV lisas nõutavaid andmeid ja teavet ning direktiivi 2001/18/EÜ II lisas sätestatud põhimõtetele vastavalt tehtud riskihindamist käsitlevat teavet ja järeldusi.(3) Kooskõlas määruse (EÜ) nr 1829/2003 artiklitega 6 ja 18 avaldas Euroopa Toiduohutusamet (edaspidi „toiduohutusamet”) 2. aprillil 2007 oma heakskiitva arvamuse ja leidis, et on ebatõenäoline, et taotluses kirjeldatud 59122 maisi sisaldavate, sellest koosnevate või sellest toodetud toodete (edaspidi „tooted”) turuleviimine võiks mõjuda kahjulikult inimeste või loomade tervisele või keskkonnale.[4] Toiduohutusamet võttis oma arvamuse esitamisel arvesse kõiki liikmesriikide konkreetseid küsimusi ja muresid, mis olid tõstatatud riiklike pädevate asutustega konsulteerimise käigus, nagu näevad ette kõnealuse määruse artikli 6 lõige 4 ja artikli 18 lõige 4.(4) Toiduohutusamet jõudis oma arvamuses järeldusele, et taotlejate esitatud keskkonnaseirekava, mis koosneb üldisest järelevalvekavast, on kooskõlas toodete sihtotstarbega.(5) Neid kaalutlusi arvesse võttes tuleks toodetele luba anda.(6) Igale GMOle tuleks määrata kordumatu tunnus vastavalt komisjoni 14. jaanuari 2004. aasta määrusele (EÜ) nr 65/2004, millega luuakse süsteem geneetiliselt muundatud organismide kordumatute tunnuste väljatöötamiseks ja määramiseks.[5](7) Toiduohutusameti väljastatud arvamuse kohaselt ei ole 59122 maisi sisaldavate, sellest koosnevate või sellest toodetud toidu, toidu koostisosade ega sööda puhul vaja määruse (EÜ) nr 1829/2003 artikli 13 lõikes 1 ja artikli 25 lõikes 2 sätestatud märgistusnõuetele lisaks märgistuse erinõudeid. Et siiski tagada toodete kasutamine käesoleva otsuse kohaselt välja antud loa piires, peab loataotluses käsitletavate GMOd sisaldava või sellest koosneva sööda ja muude GMOd sisaldavate või sellest koosnevate toodete (va toit ja sööt) märgistusel olema selgelt tähistatud, et kõnelauseid tooteid ei tohi kasutada viljelemiseks.(8) Samuti ei õigustata toiduohutusameti arvamuses määruse (EÜ) nr 1829/2003 artikli 6 lõike 5 punktis e ja artikli 18 lõike 5 punktis e nimetatud turuleviimise, kasutamise ja käitlemise eritingimuste ega kitsenduste rakendamist, sealhulgas turustamisjärgset järelevalvet ega eritingimusi konkreetsete ökosüsteemide/keskkonna ja/või geograafiliste piirkondade kaitsmiseks.(9) Kogu asjakohane teave toodete lubade kohta tuleb kanda ühenduse geneetiliselt muundatud toidu ja sööda registrisse, mis on sätestatud määruses (EÜ) nr 1829/2003.(10) Euroopa Parlamendi ja nõukogu 22. septembri 2003. aasta määruse (EÜ) nr 1830/2003 (milles käsitletakse geneetiliselt muundatud organismide jälgitavust ja märgistamist, geneetiliselt muundatud organismidest valmistatud toiduainete ja sööda jälgitavust ning millega muudetakse direktiivi 2001/18/EÜ)[6] artikli 4 lõikes 6 sätestatakse GMOd sisaldavate või sellest koosnevate toodete märgistamise nõuded.(11) Käesolevast otsusest tuleb bioloogilise ohutuse teabevõrgustiku kaudu teatada bioloogilise mitmekesisuse konventsiooni Cartagena bioohutuse protokolli osalistele vastavalt Euroopa Parlamendi ja nõukogu 15. juuli 2003. aasta määruse (EÜ) nr 1946/2003 (geneetiliselt muundatud organismide piiriülese liikumise kohta)[7] artikli 9 lõikele 1 ja artikli 15 lõike 2 punktile c.(12) Toiduahela ja loomatervishoiu alaline komitee ei ole oma eesistuja kindlaksmääratud ajavahemiku jooksul arvamust avaldanud,ON VASTU VÕTNUD KÄESOLEVA OTSUSE:Artikkel 1 Geneetiliselt muundatud organism ja kordumatu tunnusGeneetiliselt muundatud maisile ( Zea mays L.) 59122, mida on kirjeldatud käesoleva otsuse lisa punktis b, antakse määruse (EÜ) nr 65/2004 kohane kordumatu tunnus DAS-59122-7.Artikkel 2 LubaVastavalt käesolevas otsuses sätestatud tingimustele on määruse (EÜ) nr 1829/2003 artikli 4 lõike 2 ja artikli 16 lõike 2 tähenduses lubatud järgmised tooted:a) DAS-59122-7 maisi sisaldavad, sellest koosnevad või sellest toodetud toit ja toidu koostisained;b) DAS-59122-7 maisi sisaldav, sellest koosnev või sellest toodetud sööt;c) muud tooted, v.a toit ja sööt, mis sisaldavad DAS-59122-7 maisi või koosnevad sellest ja mida kasutatakse nagu muud maisi, kuid ei viljeleta.Artikkel 3 Märgistamine1. Määruse (EÜ) nr 1829/2003 artikli 13 lõikes 1 ja artikli 25 lõikes 2 ja määruse (EÜ) nr 1830/2003 artikli 4 lõikes 6 sätestatud märgistamise nõuete kohaldamisel on „organismi nimetus” „mais”.2. Artikli 2 punktides b ja c nimetatud DAS-59122-7 maisi sisaldavate või sellest koosnevate toodete märgistusel ja nende toodete saatedokumentides peavad olema märgitud sõnad „ei ole ette nähtud viljelemiseks”.Artikkel 4 Keskkonnamõjude seire1. Loaomanikud tagavad käesoleva otsuse lisa punktis h sätestatud keskkonnamõjude seirekava koostamise ja rakendamise.2. Loaomanikud esitavad komisjonile aastaaruanded seirekavas sätestatud meetmete rakendamise ja tulemuste kohta.Artikkel 5 Ühenduse registerKäesoleva otsuse lisas esitatud teave kantakse määruse (EÜ) nr 1829/2003 artiklis 28 sätestatud ühenduse geneetiliselt muundatud toidu ja sööda registrisse.Artikkel 6 Loaomanikud1. Loaomanikud on:a) Pioneer Overseas Corporation (Belgia), kes esindab äriühingut Pioneer Hi-Bred International (USA),ningb) Dow AgroSciences Europe (Ühendkuningriik), kes esindab äriühingut Mycogen Seeds (USA).2. Mõlemad loaomanikud vastutavad käesoleva otsusega ja määrusega (EÜ) nr 1829/2003 loaomanikele kehtestatud kohustuste täitmise eest.Artikkel 7 KehtivusKäesolevat otsust kohaldatakse kümne aasta jooksul alates selle teatavakstegemise kuupäevast.Artikkel 8 AdressaadidKäesolev otsus on adresseeritud:a) Pioneer Overseas Corporation, Avenue des Arts 44, B-1040 Brüssel, Belgianingb) Dow AgroSciences Europe Ltd., European Development Centre, 3 Milton Park, Abingdon, Oxon OX14 4RN, Ühendkuningriik.Brüssel,Nõukogu nimeleesistujaLISAa) Taotlejad ja loaomanikud:nimi: Pioneer Overseas Corporationaadress: Avenue des Arts 44, B-1040 Brüssel, Belgiajärgmise äriühingu nimel: Pioneer Hi-Bred International, Inc., 7250 NW 62nd Avenue, P. O. Box 552, Johnston, IA 50131-0552, USAningnimi: Dow AgroSciences Europe Ltd.aadress: European Development Centre, 3 Milton Park, Abingdon, Oxon OX14 4RN, Ühendkuningriik,järgmise äriühingu nimel: Mycogen Seeds c/o Dow AgroSciences LLC, 9330 Zionsville Road, Indianapolis, IN 46268-1054, USA.b) Toodete nimetus ja kirjeldus:(1) DAS-59122-7 maisi sisaldavad, sellest koosnevad või sellest toodetud toit ja toidu koostisained;(2) DAS-59122-7 maisi sisaldav, sellest koosnev või sellest toodetud sööt;(3) muud tooted, v.a toit ja sööt, mis sisaldavad DAS-59122-7 maisi või koosnevad sellest ja mida kasutatakse nagu muud maisi, kuid ei viljeleta.Geneetiliselt muundatud mais DAS-59122-7, mida on taotluses kirjeldatud, väljendub Cry34Ab1- ja Cry35Ab1-valgus, mis pakub kaitset teatavate mardikaliste taimekahjurite nagu maisi juureussi vastsete ( Diabrotica spp) suhtes, ja geneetilise markerina kasutatavas PAT-valgus, mis tagab tolerantsuse herbitsiidi glufosinaatammooniumi suhtes.c) Märgistus:(1) Määruse (EÜ) nr 1829/2003 artikli 13 lõikes 1 ja artikli 25 lõikes 2 ja määruse (EÜ) nr 1830/2003 artikli 4 lõikes 6 sätestatud märgistamise nõuete kohaldamisel on „organismi nimetus” „mais”.(2) Artikli 2 punktides b ja c nimetatud DAS-59122-7 maisi sisaldavate või sellest koosnevate toodete märgistusel ja nende toodete saatedokumentides peavad olema märgitud sõnad „ei ole ette nähtud viljelemiseks”.d) Tuvastusmeetod:-  Võttepõhine reaalajaline kvantitatiivne PCR-meetod geneetiliselt muundatud maisi DAS-59122-7 tarvis.-  Valideerinud määruse (EÜ) nr 1829/2003 alusel asutatud ühenduse tugilabor; avaldatud veebilehel http://gmo-crl.jrc.it/statusofdoss.htm-  Etalonaine: ERM®-BF424, mis on kättesaadav Euroopa Komisjoni Teadusuuringute Ühiskeskuse (JRC) kaudu Etalonainete ja Mõõtmiste Instituudis (IRMM) aadressil http://www.irmm.jrc.be/html/reference_materials_catalogue/index.htm.e) Kordumatu tunnus:DAS-59122-7f) Bioloogilise mitmekesisuse konventsiooni Cartagena bioohutuse protokolli II lisa alusel nõutav teave:Bioloogilise ohutuse teabevõrgustik, kanne ID: vt [täidetakse pärast teatavakstegemist]g) Toodete turuleviimise, kasutamise või käitlemise tingimused või piirangud:Ei ole nõutud.h) Seirekava:Direktiivi 2001/18/EÜ VII lisale vastav keskkonnamõjude seirekava.[Link: kava on avaldatud Internetis]i) Turustamisjärgse järelevalve nõuded toidu kasutamisel inimtoiduks:Ei ole nõutud.Märkus: aja jooksul võib tekkida vajadus muuta linke asjaomastele dokumentidele. Kõnealused muudatused tehakse avalikkusele kättesaadavaks ühenduse geneetiliselt muundatud toidu ja sööda registri uuendamisega. [1] http://www.efsa.europa.eu/en/science/gmo/gm_ff_applications/more_info/809.html[2] ELT L 268, 18.10.2003, lk 1. Määrust on muudetud komisjoni määrusega (EÜ) nr 1981/2006 (ELT L 368, 23.12.2006, lk 99).[3] EÜT L 106, 17.4.2001, lk 1. Direktiivi on viimati muudetud määrusega (EÜ) nr 1830/2003 (ELT L 268, 18.10.2003, lk 24).[4] http://www.efsa.europa.eu/en/science/gmo/gm_ff_applications/more_info/809.html[5] ELT L 10, 16.1.2004, lk 5.[6] ELT L 268, 18.10.2003, lk 24.[7] ELT L 287, 5.11.2003, lk 1.